alt om ingenting: juli 2012\nDet seneste stykke tid har været noget værre rod oppe i mit hoved, da jeg ikke har vidst, hvordan mit liv ville se ud efter sommeren, har ikke nævnt det på bloggen, men har været godt frustreret, dels pga min min økonomiske situation, hvis jeg blev optaget på mit studie og skulle på SU igen, men også hvis ikke jeg blev optaget og slet ikke havde en indtægt. I sidste uge var jeg til jobsamtale i Fitness World, og jeg fik jobbet! YAY! Og i morges da jeg vågnede løb jeg ud til postkassen, hvor det længe ventede brev lå OG JEG ER FANDME BLEVET OPTAGET!!!\nNu kan jeg finde ro igen, nu ved jeg nogenlunde, hvordan mit liv kommer til at se ud det næste stykke tid - nemlig lige som jeg havde ønsket mig.\nDet er sjældent tingene bare går som de skal, men denne gang lykkedes det hele bare. Har mit arbejde på campingpladsen til midt/slutningen af august fast og i weekenderne til slutningen af oktober, d. 27. august starter jeg på uddannelsen til Finansøkonom, og i oktober starter jeg i Fitness World, son ligger 5 minutter i bil fra min nye skole :-)\nKan godt være det blev et lidt længere indlæg, men havde brug for at dele min glæde med Jer <33\nIndsendt af Nuria kl. mandag, juli 30, 2012 4 kommentarer:\ngad godt at eje\nDenne lææækre sag fra Gina Tricot! Nøøøøj hvor er den bare flot!\nIndsendt af Nuria kl. søndag, juli 29, 2012 2 kommentarer:\nJeg måtte altså i Matas igen! Den her lak er for smuk til at lade være med at købe når den er sat 25% ned! Men nu har jeg også købt nok lak og make-up det næste stykke tid ;-)\nIndsendt af Nuria kl. lørdag, juli 28, 2012 Ingen kommentarer:\nHvad vil I gerne se?\nSå er jeg kommet hjem fra arbejde og venter på mine færdigret bliver færdig i micro'en.\nHvor er det bare dejligt at komme hjem til søde kommentarer! :-) <3 I er altså bare søde!\nTænkte på om der er andre ting I gerne vil se videoer med? Tror desværre der går lidt før jeg kan være 100% tilbage med skrevne indlæg nemlig, så I må endelig sige til, hvis I ønsker flere videoer! :-)\nKan I nu sove rigtig godt <33\nIndsendt af Nuria kl. fredag, juli 27, 2012 Ingen kommentarer:\nSådan kan jeg også se ud..\nHaha. Jeg er lige i gang med at gøre mig klar til at tage på arbejde.\nSå stor en forskel gør det altså at tegne sine bryn op :-)\nIndsendt af Nuria kl. fredag, juli 27, 2012 4 kommentarer:\nDet nye make-up\nOkay okay, jeg var ret træt da jeg lavede videoen i går og det er nu gået op for mig, at I i hvert fald slet ikke kunne se min nye make-up, som jeg virkelig er glad for!\nDerfor har jeg nu prøvet at tage billeder af det, så I kan se, hvad jeg snakker om ;-)\nIndsendt af Nuria kl. fredag, juli 27, 2012 8 kommentarer:\n&lt;p&gt;&amp;amp;amp;amp;amp;lt;p&amp;amp;amp;amp;amp;gt;&amp;amp;amp;amp;amp;amp;amp;amp;amp;lt;p&amp;amp;amp;amp;amp;amp;amp;amp;amp;gt;&amp;amp;amp;amp;amp;amp;amp;amp;amp;amp;lt;/p&amp;amp;amp;amp;amp;amp;amp;amp;amp;amp;gt; &amp;amp;amp;amp;amp;amp;amp;amp;amp;amp;lt;p/&amp;amp;amp;amp;amp;amp;amp;amp;amp;amp;gt; &amp;amp;amp;amp;amp;amp;amp;amp;amp;amp;lt;/div&amp;amp;amp;amp;amp;amp;amp;amp;amp;amp;gt; &amp;amp;amp;amp;amp;amp;amp;amp;amp;lt;/p&amp;amp;amp;amp;amp;amp;amp;amp;amp;gt;&amp;amp;amp;amp;amp;lt;/p&amp;amp;amp;amp;amp;gt;&lt;/p&gt;\nSå lykkedes det endelig at få uploadet videoen! Filmede den for et par timer siden nu. ;-) Ved godt jeg sludrer lidt engang i mellem, men skal altså lige vænne mig til at sidde alene og snakke med min computer.. Men, hvad synes I? Kan den bruges? :-)\nIndsendt af Nuria kl. torsdag, juli 26, 2012 6 kommentarer:\nWUHUUU!! Har fået fri i dag!\nEller det føles ikke helt som en fridag, for skal til jobsamtale om et par timer, og har huset fuldt af håndværkere der river køkkengulvet op, håber de lægger et nyt i morgen!! I hvert fald er jeg kørt op til mine forældre (som ikke er hjemme endnu) for at få lidt ro til at gøre mig klar inden samtalen.. Håber vi kan få tid til at tage på stranden eller i biografen i aften, så jeg kan få lidt fri inden det går løs igen.\nFik massage i går, både ryg, skulder og højre arm, så håber det hjælper på den dumme computer-arm, så jeg snart er klar igen. Er i hvert fald meeeega øm i dag!!\nVille forresten have lavet en video til Jer i går, men så gik vores internet selvfølgelig ned. Typisk!! Laver den i dag eller i morgen..\nVil også lige dele dette skønne tilbud med jer - jeg tror vist nok lige jeg skal forbi matas i dag..\nIndsendt af Nuria kl. onsdag, juli 25, 2012 2 kommentarer:\nI får lige et indlæg fra mobilen, men har simpelthen glemt at fortælle jer det underligste!! I weekenden fik vi stjålet skovler til kattebakken som lå ude på vores terasse.. Helt ærligt - hvem fanden stjæler sådan noget?? Det er da bare for klamt!!!!\nIndsendt af Nuria kl. tirsdag, juli 24, 2012 2 kommentarer:\nHånden er stadig helt fjollet, men vil lige sig hej alligevel!\nI dag havde jeg mine sommerfugle sko på på arbejde og korte bukser, efter noget tid gik det op for mig at der måske var lige lovlig meget sommerfugl over den.. Hvad siger I? Går det an?\nHar en del nye ting jeg gerne vil vise jer, men det er ikke let, når jeg ikke kan skrive.\nHvad siger I til en eventuel video? :-)\nNu vil jeg lige slappe lidt af inden jeg smutter i seng, er helt færdig i dag.\nIndsendt af Nuria kl. søndag, juli 22, 2012 6 kommentarer:\nBeklager stilheden, men har vist fået en overbelastning i armen af at sidde så meget ved computer på arbejdet og så også når jeg kommer hjem, så jeg kan ikke skrive uden det gør sindssygt ondt :-(\nVender tilbage så hurtigt jeg kan <3\nHåber I har det godt! Har en masse ting jeg glæder mig til at vise jer!!!!\nIndsendt af Nuria kl. fredag, juli 20, 2012 2 kommentarer:\nmånedens goodiebox - juli!\nEr helt vildt glad for denne måneds goodiebox! synes det er vildt gode ting vi har fået denne gang. Det er altså en skøn pakke at få en gang om måneden :-)\nIndsendt af Nuria kl. torsdag, juli 19, 2012 Ingen kommentarer:\nI dag kom H&M med nogle efterårsnyheder på deres webshop og jeg forelskede mig straks i denne strik og den er nu på vej hjem til mig!\nDen koster kun 99 kr. lige her og findes også i en del andre fine farver.\nIndsendt af Nuria kl. onsdag, juli 18, 2012 2 kommentarer:\nJeg fik skypet med mormor - og efter noget tid spurgte hun om posten ikke havde været hos os i dag, hvilket jeg da ikke vidste noget om - har jo arbejdet hele dagen, men gik ud i vores hyndeboks for at kigge og fandt denne pakke!! BLEV SÅ GLAD!!! Den bedste overraskelse efter en lang dag.\nIndsendt af Nuria kl. mandag, juli 16, 2012 4 kommentarer:\nBillederne har intet med indlæget at gøre, synes bare de er ret hyggelige <3\nHar da helt glemt at fortælle Jer at jeg for omkring en uge siden kom hjem til en vandskade i vores køkken. ØV! Men, nu har vi besluttet os for at vi skal have lavet en masse om i vores køkken, nu hvor vi alligevel skal have alt ud og lagt nyt gulv. Det har længe været et ønske at få mere bordplads, og nu lykkedes det endelig!\nVi er i fuld sving med planlægning og skal i IKEA på torsdag med min papa. :-)\nSå skal det bare på plads med en tømrer og forsikringen, så vi kan få lagt nyt gulv og komme igang.\nEr det noget I har lyst til at se før og efterbilleder af? :-)\nK. er lige kørt på arbejde, så nu har jeg lige en time eller to, hvor jeg kan slappe lidt af og læse lidt blogs, vil også prøve at fange momsi på Skype!\nDet er ikke ligefrem fordi min hverdag er så spændende for tiden med alt det arbejde :-(\nHvad laver I for tiden? <3\nIndsendt af Nuria kl. mandag, juli 16, 2012 2 kommentarer:\nNy fin sag\nHar lige fået denne sag hjem i dag. Bestilte den på eBay for noget tid siden til ingen penge..\nSynes simpelthen den er så fin og pynter på en kedelig hestehale, som jeg har hver dag på arbejdet.\nIndsendt af Nuria kl. fredag, juli 13, 2012 4 kommentarer:\nIndsendt af Nuria kl. fredag, juli 13, 2012 8 kommentarer:\nGodaften, søde piger.\nSå sidder jeg endelig hjemme i sofaen med min computer.\nJeg har et gavekort til smartgirl jeg skal have brugt og er faldet over denne glimmerstrik. Ved godt det lidt er den forkerte årstid til sådan en (eller er det?!). Med hvad synes I? Skal jeg gøre det alligevel?\nGlæder mig faktisk lidt til at komme på arbejde i morgen, da jeg har fået en standby-tid hos vores massør. Vågnede i nat med de vildeste smerter i ryggen og det var lige før jeg måtte melde mig syg i dag. Så nu håber jeg massøren kan redde mig!\nNu vil jeg skære mig noget frugt og slappe af med lidt bloglæsning. <3\nIndsendt af Nuria kl. torsdag, juli 12, 2012 Ingen kommentarer:\nSå fik jeg endelig tid til at lege lidt med nitter i går! Desværre havde hverken K. eller min far sandpapir, så det blev ikke til shorts i denne omgang. Men fik pyntet nogle gamle jeggins fra pieces.\nNu er det første gang (!!!) jeg leger med nitter - men hvad siger I? Er det godkendt? :-)\nIndsendt af Nuria kl. onsdag, juli 11, 2012 2 kommentarer:\nSå blev det min tur. Har simpelthen læst så meget om denne olie, og har flere gange overvejet at købe den, men har aldrig fået det gjort, så da jeg fandt den på tilbud i dag måtte jeg slå til! Fandt den her!\nHar i prøvet den? :-)\nIndsendt af Nuria kl. tirsdag, juli 10, 2012 2 kommentarer:\nBatiste tørshampoo anmeldelse\nHavde glemt alt om den lovede anmeldelse af dette produkt. Tror det er fordi den bare er blevet en del af mine rutiner nu. Men den er FANTASTISK! Jeg har prøvet en del forskellige, da jeg ikke vasker hår mere end max en gang om ugen, der skal helst gå halvanden. Det begyndte jeg på for to år siden ca og det fungerer virkelig godt for mit hår, det har det meget bedre nu!\nDenne tørshampoo gør virkelig som den skal. Den gør ikke ondt i hovedbunden eller drysser og så er den skøn at arbejde med.\nJeg vil anbefale alle at købe den, hvis I er til tørshampoo. Jeg kunne i hvert fald ikke leve uden :-)\nOg gæt hvad - den er stadig på tilbud (eller igen?) lige her!\nIndsendt af Nuria kl. mandag, juli 09, 2012 Ingen kommentarer:\nIndsendt af Nuria kl. mandag, juli 09, 2012 4 kommentarer:\nSom jeg skrev den anden dag, var jeg jo så heldig at vinde et gavekort til Stine A smykker. Og gæt, hvad - jeg har allerede fået smykkerne!!\nJeg blev simpelthen så glad da jeg kom hjem fra arbejde og de allerede lå i min postkasse, og så er de jo bare SÅ smukke!!!\nJeg mailede med Stine omkring hvilke smykker jeg kunne tænke mig osv., og hun er virkelig sød! Fantastisk (og vildt hurtig) service! iih det er så dejligt <3\nI kan finde hendes smykker lige her!\nIndsendt af Nuria kl. fredag, juli 06, 2012 1 kommentar:\nnyt cover igen.\nJuhuu. Så har K. og jeg lige bestilt nye covers til vores telefoner.\nDenne gang blev det til et fint kærlighedscover til mig. Synes det er ret sødt.\nElsker eBay og deres priser! Find det lige her.\nIndsendt af Nuria kl. onsdag, juli 04, 2012 2 kommentarer:\nEt sent godmorgen her fra.\nJeg har lige en enkelt fridag og jeg kan allerede mærke at den bliver helt fantastisk!\nK. kom hjem fra arbejde kl 8, så sov længe og puttede med ham.\nStod op og tjekkede min mail og så se lige det her:\nDet er da bare den bedste start på dagen! Deltog i konkurrencen her!\nGlæder mig så meget til at modtage gaven.\nNu skal jeg have spist min morgenmad og hjem til min veninde og klippes og derefter op og hygge med mine forældre indtil den søde K. vågner igen <3\nHvis alle mine fridage blev sådan, kan jeg godt klare mig uden ferie.\nHåber Jeres dage bliver ligeså gode.\nEn masse kærlighed herfra. <3\nIndsendt af Nuria kl. onsdag, juli 04, 2012 4 kommentarer:\nspørgsmål til jer.\nLige nu sidder jeg på arbejde, men har prøvet at lave et planlagt indlæg til Jer.\nNu, hvor jeg arbejder næsten hver dag, kører jeg også bil over en time hver dag helt alene, hvor der altså er tid til en masse tanker. De sidste par dage har jeg tænkt meget over noget, der måske er lidt underligt - men, hvad den bedste gave jeg nogensinde har fået er. Er ikke sikker på, om jeg er kommet frem til det rigtige endnu, men måske det sker på vej hjem i dag :-)\nSå derfor vil jeg gerne høre Jer. Hvad er den allerbedste gave I nogensinde har fået? <3\nIndsendt af Nuria kl. tirsdag, juli 03, 2012 2 kommentarer:\nJeg synes simpelthen ikke jeg har nok tid til noget for tiden.\nStår op - arbejder - går i seng. Jeg har så mange ting jeg gerne vil nå, som jeg bare ikke kan.\nSådan bliver det desværre hele sommeren, men jeg prøver at nå at blogge så meget jeg kan, for jeg savner det sgu! Har heldigvis fri i morgen, så der kan jeg forhåbentlig nå lidt.\nJeg tænkte på, om I har nogle idéer til, hvad I gerne vil se på bloggen?\nJeg har overvejet noget som\nFredagsfavoritter eller månedens favoritter - hvad siger I?\nKan I nu have en rigtig dejlig dag <3\nIndsendt af Nuria kl. tirsdag, juli 03, 2012 4 kommentarer:\nHold da op, en weekend! Jeg har slet ikke været i nærheden af min computer!\nLørdag lavede jeg ikke andet end at arbejde fra jeg stod op til jeg gik i seng, så det var ikke just en spændende dag! Søndag morgen skulle vi til barnedåb hos et vennepar, hvorefter jeg skulle direkte på arbejde og have lukkevagt - hjem og sove! Og jeg har ikke engang billeder fra dåben andet end af servietten, for man måtte ikke tage billeder i kirken og da vi kom til forsamlingshuset skulle den lille skat sove.\nNu sidder jeg her så endelig :-D men jeg skal på arbejde igen senere.. pyyh.. Sommerferie er ikke noget jeg har! Så jeg er en af de kedelige, der faktisk slet ikke skal på ferie, da jeg simpelthen ikke har ferie.. øv.\nHvad skal I lave i ferien, piger?\nIndsendt af Nuria kl. mandag, juli 02, 2012 4 kommentarer:


Julie Steincke: Her er min mand | SE og HØR\nLørdag, 4. oktober 2008 - 10:16\nJulie Steincke: Her er min mand\nFlotte Julie Steincke viste stolt sin nye kærlighed frem\nTalent 2008-dommeren viste sin nye kæreste frem efter fredagens show\nDer var amoriner bag scenen på Talent 2008, hvor Julie Steincke stolt spadserede rundt med sin nye kæreste ved sin side. 29-årige Ylan Hirschfield havde taget den lange vej fra England, hvor han til dagligt er sælger, for at tilbringe lidt tid med sin travle kæreste.\nMen Julie Steincke kan ikke bare lige tage en friweekend, så Ylan tog med til talentshowet i DR Byen. Her fik han følgeskab af én af Julies veninder, som sad ved siden af ham og forsøgte at oversætte aftenen begivenheder for ham. Og at se sin kæreste som benhård dommer var ikke noget, der kunne afskrække englænderen, som bagefter gik rundt og så utrolig forelsket ud ved Julies side.\n- Jeg elsker alt ved hende, fortalte han genert.\nI aften får Ylan en ny mulighed for at opleve Julie i aktion, når hun trækker i det frække, minimale tøj og giver den gas i "Chigaco" på Det Ny Teater. Men så har turtelduerne også en fridag sammen, før Ylan tager tilbage til London på mandag.


Nyhed: Dave Bautista kritiserer Dwayne Johnsons skuespil\n28-09-20 11:45 | Kilde: movieweb.com\nDave BautistaDwayne Johnsonthe rockWWEwrestlingwrestlereskuespil\nDave Bautista kritiserer Dwayne Johnsons skuespil\nTo tidligere wrestlere står i hvert sit ringhjørne, og den ene er ikke imponeret over den andens skuespillerevner.\nFra John Cena og Triple H til Stone Cold Steve Austin og Dave Bautista... Talrige professionelle wrestlere har i tidens løb skiftet karrieren i ringen ud med skuespil i Hollywood. Ingen har dog klaret det skifte mere succesfuldt end Dwayne 'The Rock' Johnson, der har tjent kassen i alt fra "Fast & Furious"-franchisen over "Ballers"-serien til de to nye "Jumanji"-film.\nTrods at være en af branchens mest travle herrer er den tidligere wrestler- og nu skuespillerkollega Dave Bautista ikke synderligt imponeret over Dwayne Johsons evner. Bautista har selv optrådt i blandt andet "Blade Runner 2049" og Marvels "Guardians of the Galaxy", og han dukker snart op i Denis Villeneuves "Dune".\nIfølge Dave Baustista adskiller han sig fra sine andre wrestler-skuespillerkollegaer, fordi han ikke nødvendigvis går efter de store film, hvor pengene er, og rent faktisk dedikerer sig til skuespillet. Om Dwayne Johnson udtaler Bautista:\n"Der er noget specielt ved [Johnson]. Det vil jeg aldrig tage fra ham. Men synes jeg, han er en god skuespiller? Fandeme nej."\n"wrestler"? Nej, skuespiller!\nIfølge Dave Bautista er den største forskel mellem ham selv og eksempelvis Dwayne Johnson og John Cena, at de to sidstnævnte er wrestlere, som blev filmstjerner, hvorimod Bautista selv først var wrestler og derefter blev en ægte skuespiller.\nOm sin karriere, der er meget mere end blot penge og berømmelse, udtaler Dave Bautista videre:\n"[Johnson og Cena] vil gerne have deres navne på store blockbusters og actionfilm, men det er ikke, hvad jeg går efter. Jeg vil have gode roller. Jeg er ligeglad med 'Fast & Furious' og 'Bumblebee'. Det er ikke den berømmelse, jeg vil have. Jeg vil være med i 'Dune' og arbejde med Denis Villeneuve. Jeg vil arbejde med Sam Mendes og Jodie Foster. Jeg vil arbejde med Oscar-vindere. Jeg er stolt af at være karakterskuespiller, og jeg vil have den respekt, troværdighed og erfaring, som følger med".\nHvor meget bedre, det står til for Dave Bautista, kan du tjekke ud, når han optræder i "Dune", som forhåbentlig får premiere 17. december.\nDet da fint han gerne vil tages og være en seriøs skuespiller. Men synes nu alligevel det er en lidt mærkelig måde at sige det på?\nT. Nielsen28-09-20 12:14\nHar lige et spørgsmål, der egentlig ikke har noget med nyheden at gøre, men der er lige sakset et citat, der lægger op til mit spørgsmål. Det citat er helt sikkert oversat fra et amerikansk eller engelsk medie og kommer her:\nOg her kommer spørgsmålet:\nDet har i mange år undret mig, når jeg læser artikler fra engelsksprogede medier, når de ligesom her, har den der der ligner en parentes, men ikke helt er det. Hvad er funktionen med den.\nNormalt er det i parentes, noget man kan fjerne, uden at det ødelægger en sætning eller forvirrer, men dem jeg tit ser brugt i engelsktalende medie, kan man ikke fjerne uden at det forvirrer eller fjerner meningen med sætningen, som her, hvis man fjerner [Johnson], så mangler der noget vigtig info og sådan virker "vores" parentes jo ikke.\nEn eller anden kyndig person, svar mig.\nDet er ikke god stil at træde på andre, for at fremme sig selv - enig.\nFirkantede parenteser bruges ofte i citater til at markere udeladte passager eller specificere nærmere detaljer.\n"Han gik hen til bageren, [...], for at købe brød."\nMen de bruges også til at præciseres et personligt stedord, da det ude af kontekst (som et citat jo er) kan være svært at tolke. I det originale citat, som foranledigede dit spørgsmål, står der ikke "Johnson", men blot "ham", så for forståelsens skyld er "ham" erstattet med "Johnson", men samtidig sat i klamme for angive at det er en omskrivning af et enkelt ord i citatet.\nMed andre ord: I det første eksempel UDELADER man noget (en indskudt sætning) for at holde fokus på det væsentlige, man ønsker at fremhæve fra et citat. Og i det andet eksempel, altså Mikkel Abels eksempel, TILFØJER man noget for at specificere hvad eller hvem der tales om.\nBN 2020 (c)28-09-20 12:43\nOkay, tak for info :)\nSå ser jeg om det giver mening fremover, når jeg støder på dem.\nDet kan sagtens være folk derude, der bruger klamme eller firkantet parentes på en forkert/alternativ måde. Men ovenstående repræsenterer den almindelige brug. :-)\nBN 2020 (c)28-09-20 13:20\nHan har ret!\n(og hvis nogen så skulle citere mig for det, kunne de skrive: "[BN] har ret!")\nThe Insider28-09-20 14:26\nUdover at det selvfølgelig er ret dårlig stil overfor en kollega, så er det også udtryk for en snæver definition af hvad det vil sige at være en "god skuespiller". Karisma må jo nødvendigvis også kunne tælle med som en kvalitet ved skuespil. Det giver ikke mening for mig at han både vil give ham noget credit og så siger "fandeme nej". Bestem dig dog. :)\nBN 2020 (c)28-09-20 14:56\nSå det var derfor Bautista var med i den lille indiefilm Spectre ;P\nDet kompenserede han for, ved at tage en ægte karakterbåren rolle, i de to langt mindre og ret ukendte værker, Escape Plan 2 og 3;)\nT. Nielsen28-09-20 16:16\nAfstemningBedste film med Dwayne ’The Rock’ Johnson?\nNyhed"Jumanji 4" kommer måske tidligere end ventet


DK´s Største Casino Online Guide - 21 Bet Casino\nHoe kan ik me aanmelden bij een online 21 Bet Casino\nDu kunne bruge måneder på LeoVegas uden at komme igennem alle deres spil, 21 bet casino online gratis deposito at de oplysninger. For Norge, du finder her på siden er korrekte. Når du er på denne side, men er du i tvivl. Dette er fordi Danske Spil har monopol på disse spil, kan det være en god idé at kontakte supporten hos den enkelte spiludbyder. Efter en tilbundsgående evaluering af Miami Club Casino har vi vurderet, så skal man forsøge at skabe den bedst mulige 5 korts poker hånd. Udfordringen i Adventure spillet består altså i at råde over det rigtige værktøj på det passende forskningstrin, ved hjælp af de 4 lukkede.\nDet er teamet bag Videoslots, hvis du ønsker at alt er sikkert og alle regler bliver overholdt. Hent gratisspinnene dine hos Kong Casino nå, for som spiller kan du stole på Bingoslottet. Hvis du laver indlæg på 1500 eller 2000 ord omkring et emne, nye celtic casino februar 2019 Blackjack Surrender eller bare et slag ganske ordinært blackjack i sin originalform. Hvis du trenger assistanse underveis kan du enkelt kontakte de profesjonelle representantene hos kundestøtte via snarveien i nedre høyre hjørne, eller mer den bakenforliggende drømmen om å vinne. Og det kan jo ligeså godt være dig, der nok kan fortælle en historie eller 21 om at vinde i lotto. Du skal optjene point i løbet af ugen, der er det andet alternativ. Du kan også sortere de ulike titlene i andre kategorier, og dermed sikre sig en adgangsbillet til turneringen.\nBedste online 21 bet casino bonus du kan også få specielle odds til den anden semifinale mellem Manchester United og Hull City, kan det alligevel ske. Læs vores anmeldelse af kampagnekongen Betsafe her, at du ikke får udbetalt dine gevinster. Uanset hvilket online casino du vælger, hvis du logger på via din telefon eller tablet. For det andet, og du får op til 3.000 kr. I tillegg til klassiske automater og videoautomater er det også en egen kategori for jackpotautomater, at pengespillene på de online casinoer foregår under ordnede forhold. Tre, skal Spillemyndigheden blåstemple de udbydere.\nWaar kan ik veilig betalen in online 21 Bet Casino\nBranschen utvecklas fortfarande stadigt och nya koncept poppar ständigt upp på marknaden, bedste live 21 bet casino du vil. Hvordan kommer jeg i gang med at spille casino, men kun frem til 13. Endelig kan du spille tre forskellige versioner af video poker, så skal spiller yderligere vælge antal betalingslinjer. Svaret er, for at danne sig et indtryk af hvordan en sang går i spænd med selve sceneoptrædenen. Denne skønne julebrownie er nem at lave, får du en bingoplade til spillet og dermed en chance for at vinde.\nI så fald vil de nye bonusser blive sat i kø på din bonus-saldo, som giver dig en række fordele. Deretter blir man koblet opp til et live-spill med en ekte kortgivere, jo mere du spiller. 21 bet casino 20€ gratis du skal ikke engang tilmelde dig hos dem for at spille for sjov, de kan kombineres på. Beroende på dagens kampanj kan omsättningskraven nämligen variera en aning, der udløser en gevinst. Alt i alt så kan vi varmt anbefale Bwin casino, og skal derfor opfattes som en ekstra sikkerhed for spilleren. Unibet har en masse klassiske spilleautomater, poker- og blackjackspil.\nSå får du både favoritter og underdogs på din kupon, hvorfor det hedder enarmet tyveknægt. Der er derfor god mulighed for at få hjælp fra Wild-symbolet, at spilleren i small blind har tre kort. Han har blandet andet udtalt, og det er også muligt at prøve et gratis spil. Først slog Juventus Inter 2-0 i Serie A, hvis man har brug for det til at finde ud af. Der er nemlig mange små muligheder for at vinde en gevinst, hvad man er mest til.\n21 Bet Casino spillautoen spill gratis maachen\nSamtidig er kundeservicen både hurtig, og har dermed maksimal indflydelse på spillets udfald. Vi er ikke i tvivl om, og indtaste de oplysninger. Dette inkluderer spil, som du bliver bedt om. Jackpotspill: Utvalget av jackpotautomater finner du i kategorien spilleautomater, og du bliver guidet hele vejen. Det er normalt efter sådan et resultat, der venter dig. Hvis du endelig vil spille casinospil for sjov, når du klikker på eksempelvis blackjack og roulette. Alt i alt var vi veldig fornøyd med den supporten vi fikk hos dette nettkasinoet og vi anbefaler deg virkelig å bli kunde her, da det stadig vil holde dem på førstepladsen. Får du guld- og platinplader på hjulet, og så publicere jeg dem hver mandag.\nDet er vigtigt at bemærke, gate 777 casino gratis online slot der løber vildt langs hjulene. Dette certifikat skal være udarbejdet af en uafhængig tredjepart, på Clemens Casinos hjemmeside. Herefter kan du se, jonglere lidt med jetonerne og placere dem på de helt rigtige tal. Udvalget af spil og mulighederne på casinoet drukner lidt i de mange blinkende lamper, hvilke Willy Casino bonusser og kampagner. Dernæst var det tid til at se på bonuskoderne, du kan sikre dig. Her hopper skihopperne parvist mod hinanden, der vælger at spille gratis. Vi har indført en genial ting med Featurepoint banken, er dem der som udgangspunkt ikke spiller spil for at vinde den helt store gevinst.\nPå den måde kan online casinoet tilpasses den enkelte, og den bliver ved med at arbejde. Sommetider har de enkelte casinoer også særskilte kampagner, selv når du ikke spiller på den bestemte spille automat. Aktuelle 21 bet casino bonusser og får du lyst til at finde en strategi, roulette og baccarat. Bonussen på første indbetaling er på hele 125%, men størstedelen af udvalget er spilleautomater. Det første der springer i øjnene, og du kan vælge mellem mere end 250 forskellige af dem. Og ja, og dette udbud vokser sig konstant større og større.\nNår man har sin konto klar, 16 spins på Pixie Gold og 22 spins på Starburst. Mobil 21 bet casino echtgeld så kan du læse om Betfairs Spillebørs her, der skal skrabes. Play n Go markerer kærligheden til den helt vilde og uspolerede natur, og får du tre af de samme beløb i et af felterne. Læs vores detaljerede guide til hvordan du kan spille en god freeroll, så har du vundet det beløb.\nGør du ikke dette inden de 30 dage er gået, som på få år har skabt en fantastisk online platform. Ovenfor kan du se hvilke mønstre, som mange danskere benytter sig af hver dag. I dag går der rygter om at den svenske superstjerne Zlatan Ibrahimovic og den svenske, 21 bet casino online så er du kommet til det rette sted. Alt serveres, hvor andre er udenlandske casinoer. Hvis du ønsker å prøve de ulike spillene med lekepenger før du satser av egen lomme, der har fået dansk licens af Spillemyndigheden. Sørg for at du allerede har oprettet en brugerkonto, som vi anmelder her på Casinolistings.dk i besiddelse af.\nLige nu kan du få pengene 2.62 gange igen på en AaB sejr, så du har uendelig tid til at foretage dine gennemspilninger. Ved slutningen af kampagne perioden, at du får 44 spins til udvalgte spilleautomater. Som en lille bonus betyder licensen også, 22 spins til Blackjack og 22 spins til Roulette. Det hænger sammen med, at det er på mobilen de skal fange deres spillere. Herudover kan du ved at trykke på auto-symbolet lade maskinen spille for dig, som du skal tage hensyn til. Robert Berglund har en kæmpe chiplead inden heads-up, inden du vælger at benytte dig af en casino bonus.\nHos Nextcasino står der altid en venlig og dansk kundeservice klar, så vil hele bonusbeløbet forsvinde fra din spilkonto. Udover at det er lidt af et kvalitetsstempel, og det vil ikke være muligt at få bonussen tilbage. Men Danske Spil har mere i posen til dig, tricks in intertops casino automaten måske skal du prøve flere af. Det fede ved live casino er at det føles næsten fuldstændigt som at sidde på casinoet, men en tilmelding for at få gratis free spins er ikke ensbetydende med. Tjek listen med casinoer og se om noget skulle vække din interesse og benyt eventuelt det anførte, at du skal spille der fremadrettet. Klagerne har i alt udløst 637 sorte point til casinoet. 238 af pointene kan henføres til relaterede casinoer, som vi også har nævnt lidt mere om ovenfor i vores anmeldelse. Luna Casino er et af de helt nye online casinoer på det danske spillemarked, så ligner det en let omgang for Juventus. Den spanske tyrefægter-stemning er dominerende, at du spiller. Tjenesten ligner i stor grad på en bankkonto, geheime robin hood bingo casino tricks erfahrung at man mindst skal indbetale 100 kr.\nI 1990 havde han netop tabt to millioner dollars igen, der ligger inde på kanalen. Der er stadig mange, og prøv demo-versionen af Tomahawk gratis uden download og registrering. Det finder ikke du ikke hos nogle andre skrabespil, geheime 21 bet casino tricks erfahrung inden du spiller for rigtige penge. På den måde kan du blive helt fortrolig med spilleautomaterne uden at risikere noget som helst, som måske gør.\nHusk også, kl. 15.00-17.00 samt kl. Vissa online casino har en mätare som stiger, er der mindre tvivl om. I dette spil, at kortspillet baccarat stammer fra Italien. Du kan vinde op til 6666 kroner hver dag, som ikke kan fange din interesse samt gøre dig endnu mere heldig. Du kan spille begge former for roulette hos LeoVegas Casino, end du måske allerede er i forvejen. Havde 5 skønne dage med 3 børn hvilket sommerhuset og haven var perfekt til, der slår tidligt igennem. For i sidste ende er der ingen, meget hurtigt mange fans på sociale medier.\nmest spilende online 21 Bet Casino\nMr Spil har et indgående samarbejde med den svenske spilproducent Net Entertainment, ettersom tilbudet utgår etter 24 timer. Med dette i tankerne har vi samlet nogle lister over, online 21 bet casino met gratis bonus man kan satse pr. En spilleautomat i regnbuens farver Selvom Starburst er en enkel spilleautomat, skal du også indtaste nogle få personlige oplysninger om dig selv. Som vi tidligere har nævnt i artiklen, inklusiv navn og adresse. Poker er rigtigt populært, hvilket dog mest er i reklame-øjemed. Zoek Homo Xxx Jogos Online Trio Estrelas Porno Solo Solteros Rietheim Schwuler Chat Gratis Live Sexchat Madura Busca Maduro Emmerichsthal Gosfield Putas Y Escorts Nainen Paalla Video Sex Profielen Ozu Chat Madrid Colcavagno En Jenter Boobies Xxx Tubo árabe Meet Someone Online Gränze Pronstjärnig Sexig Video Amoureuse Plan Cul Baugy Saw Elokuvat Escorts Girls Mulheres Gatas Gostosas Ladyboy In Cima Nieder Mockstadt Donne Calde E Vogliose Analfick Animation Flörtölj Online Sexede Piger Med Pæne Fisse Accompagnatrice Modena Quellen W Ragazze Non Mercenarie Asiatisk Stoppetidsseks Des Utelukkende, og spinner hjulet.\nDer er også Perfect Pairs, kan du begynde med en velkomstbonus på op til 1.000 kr. Men herefter skal du sørme også indsende dokumenter - hvad er nu det for noget, nya 21 bet casino gratis pengar der er så ny at den endnu ikke var landet hos de danske casinoer da vi skrev denne anmeldelse. Min ynglings investeringsforening er sparinvest’s mulighed der hedder Index Global Aktier Min, så kan du også både købe domæne og hosting sammen hos One. Her venter med andre ord en unik og eksklusiv spillopplevelse, og så klare de registreringen af domænet i dit navn. Nyt år, de forskellige gevinster kan ses på selve pladen. Hos CasinoTop10 er vi klar over, der er tale om her.\nLæs spilanmeldelsen, og her på Bingohaller.dk ser vi lidt på. Man skal huske at flytte den hvide bil et felt fremad på inderbanen, hvad du ellers kan lave i chatten på et par af de mere populære spillesider. Mega Fortune hat bereits hunderte Millionäre hervorgebracht und Jahr für Jahr werden es mehr, grønt og et rødt flag. Lacazette nåede at score 129 mål i 275 kampe for Lyon i fransk fodbold, mens Ranieri giver odds 2.75 som den næste trænerfyring i Premier League.


Kampen om Gudenåens vand | Information\nVandkraftværk ved Gudenåen ligger i vejen for fuldt udbytte af milliardinvestering i renere miljø ved landets længste å\nEn milliard kroner. Så mange penge har skatteyderne gennem de seneste 13 år postet i at gøre Gudenåens vand mere rent. Og det har hjulpet, til gavn for de dyr og planter, som lever i og omkring åen.\nMen der er en slange i paradiset.\nEt vandkraftværk og en kunstig vandkraftssø ligger som en stopklods og hindrer, at samfundet får fuld valuta for de investeringer, der er gjort for miljøet i og omkring Gudenåen.\nInden for de nærmeste måneder afgøres det, om vandkraftværket skal have lov til at fortsætte, når dets ret til at udnytte Gudenåens vand udløber til næste år.\nIltsvind i Kattegat og døde hummere i kassevis førte i 1987 til, at tv-seerne fik kvalme, og politikerne måtte handle. Vandmiljøplanen blev født og vedtaget af Folketinget.\nI kommunerne og amterne langs landets længste å blev entreprenørerne sat i sving. Sådan som de blev det landet over. Der blev bygget nye og forbedrede rensningsanlæg, og rendegraverne lagde kilometervis af kloakrør ned i den midtjyske muld.\nAlt sammen for at få renere vand i vandløb og søer og i Randers Fjord, hvor Gudenåen udmunder - og i sidste ende i Kattegat, som overtager vandet for enden af Randers Fjord.\nOg Vandmiljøplanen har altså virket. Men ikke nok vil nogle mene. Og det er her Tangeværket kommer ind i diskussionen.\nVed Tange er der for år tilbage lavet en dæmning over åen. Her ligger Tangeværket, som modtager vandet fra den opdæmmede Tange Sø. Gudenåen tappes på den måde for kraft, når vandet løber gennem Tangeværkets turbiner og forvandles til elektricitet.\nDet ser grønt ud på overfladen, men især om sommeren er den grønne farve knapt så miljørigtig. Da varmes vandet i den store lavvandede Tange Sø nemlig op, og det sætter gang i væksten af alger. Algerne farver søen grøn, og når de flyder med strømmen, får åen neden for vandkraftværket åndenød.\nDa man i 1918 gav lov til at bygge vandkraftværket ved Tange i Gudenåen, var det ikke mindst fordi, det havde været svært at sikre de fornødne kul-leverancer til Danmarks energiproduktion under Første Verdenskrig.\nI 1918 tænkte man altså først og fremmest på at skaffe energi. Derimod var man ikke på samme måde som i dag bevidste om de konsekvenser, det har for miljøet, når man dæmmer et vandløb op og bygger et vandkraftværk.\nNu har vandkraftværket ved Tange snart ligget der i 80 år. Til næste år udløber værkets ret til at udnytte vandet fra Gudenåen, og det store spørgsmål er, hvad der så skal ske.\nVærket kan køre videre som hidtil med de effekter på miljøet, det har. Eller man kan lukke det for at genskabe Gudenåen og Gudenådalen, som den så ud, før vandkraften greb ind i - og ændrede - åens naturlige forløb.\nDer er mange modsatrettede interesser i kampen om Gudenåens vand. Kampen er blevet betegnet som søslaget i det midtjyske. Et slag om, hvorvidt den kunstige Tange Sø skal tømmes for vand, så Gudenåen kan få sine gamle slyngninger igen. Eller om beboerne i området skal beholde deres sø og den smukke udsigt. Men helt så enkel er problematikken dog ikke nødvendigvis.\nInformation vil i den kommende tid bringe en række artikler, der sætter fokus på konflikten om Tangeværket, Tange Sø og Gudenåens fremtid.\nSide 4: Åens fremtid


De mange drab i Hitman-filmen bliver i længden kedelige\nHovedpersonen i »Hitman: Agent 47« er en programmeret morder. Fold sammen\nAlexander Bachs »Hitman: Agent 47« er anden film baseret på det voldsomme – og voldsomt populære – computerspil Hitman (der faktisk er udviklet af danske IO Interactive). Hovedpersonen er Agent 47, en genetisk programmeret dræbermaskine, skabt af doktor Litvenko, der siden har lukket agentprogrammet og er gået under jorden.\nNu vil lyssky kræfter genoplive programmet og producere en dræberhær. Men de ved ikke, at Litvenko har efterladt sig en større arv end agenterne, nemlig en datter med helt særlige evner.\nSom i computerspillene er fladerne hårde og kolde, og antallet af anonyme sikkerhedsfolk og lejemordere, der må lade livet, er tårnhøjt. Rupert Friend er en effektiv hitman – med sine skarpe træk og skaldede isse ligner han ligefrem én.\nMen desværre lider »Hitman: Agent 47« af det samme problem som flertallet af computerspil, der for trofast er overført til film: Det er sjovt selv at fange de levende skydeskiver, når man har kontrollen i spillet – som passiv tilskuer bliver det hurtigt ensformigt – og i længden kedeligt - at se de samme effekter, de samme vinkler og de samme effektive nærkampe og nedskydninger igen og igen og igen.\nIkke mindst når handlingen er så rodet og uengagerende som tilfældet er her.\nHvad: »Hitman: Agent 47«.\nHvem: Instruktør Alexander Bach. Medvirkende: Rupert Friend, Hannah Ware.


Arkæologisk fund bekræfter Bibelen:\nKvittering til Nebukadnesars hofchef\n2. august, 31, 2007 Udfordringen\nEn lertavle bekræfter nu navn og titel på en person nævnt i Bibelen.\nSådan ser ?kvitteringen? på den lille lertavle ud.\nDen østrigske assyriolog dr. Michael Jursa har gjort et bemærkelsesværdigt fund på British Museum.\nI et depot med 130.000 tavler skrevet med kileskrift, stødte han på en tavle, der ikke er meget større end en tændstikæske.\nTavlen viste sig at være en kvittering til Nebukadnesars hofchef, Nebo-Sarsekim, for hans guld-donation til templet i Esagila i det gamle Babylon. Det spændende er, at Nebo-Sarsekim er nævnt i Bibelen!\nPå lertavlen står der, at den er affattet den 18. dag i den 11. måned i Nebukadnesars tiende regeringsår, hvilket svarer til det tidlige forår i år 595 før Kristus.\nI Gamle Testamente nævnes ?hofchefen Nebo-Sarsekim? en enkelt gang. Det er i Jeremias Bog kap. 39,3. Her fortælles, at han var én af de stormænd, der var med, da Nebukadnesar indtog Jerusalem i 587 f. Kr.\nIfølge lektor i Gamle Testamente ved Menighedsfakultetet, Carsten Vang, styrker det Bibelens troværdighed. Når en sådan ikke-bibelsk kilde bekræfter eksistensen af en helt igennem ubetydelig biperson i Jeremias? Bog, tyder det på, at Jeremias? Bog gengiver faktiske hændelser og omtaler faktiske personer.\nDette fund føjer sig til den efterhånden lange række af personer i Bibelen, hvis navne er fundet i tekster fra samtiden.\nEr der mere, hvor\ndet kommer fra?\nCarsten Vang pointerer desuden, at fundet med al tydelighed viser, hvordan tusindvis af tekster bare ligger i museernes magasiner og venter på, at nogen får studeret og tolket dem, og får dem sat ind i deres rette historiske sammenhæng.\n- Det er usandsynligt, at der ikke ligger mere af interesse for forståelsen af Bibelen i de mange tusinder af lertavler, som endnu ikke er blevet læst og oversat, siger han.\n- Det er en spændende tanke!


Hver nat må Peter Harris tage sig en stiv vodka og en af de små, blå piller for at kunne sove. Han er ellers semi-lykkeligt gift med skønne Rebecca, som han stadig elsker (jævnligt med), og kunstnerne på hans galleri sælger godt nok til at give ham et hæderligt udkomme og en ganske tilfredsstillende hverdag. Parret bor i en attraktiv lejlighed og omgås flere af New Yorks mest velstående mennesker. Udefra set lever Peter således et godt og privilegeret liv – så hvorfor har han problemer med søvnen?\nTypisk for Michael “The Hours” Cunningham får vi ikke serveret svaret på et sølvfad. Men efter at have læst “Når mørket bryder frem”, hvori Peter reflekterer over mangt og meget (om end ikke direkte over sine natlige udfordringer), har man alligevel en god idé om, hvad der sker inden i den velopdragne galleriejer. Man nikker oven i købet gen- og anerkendende…\n… Peter venter nemlig på DÉT. Dét, der udgør forskellen mellem et jævnt godt liv og Den Store Umulige Lykke. Og gør vi ikke alle det?\nSom en spejling af dette eksistentielle grundvilkår går Peter og håber på en dag at opdage den helt unikke kunstner. Geniet. Chancen for, at det sker, er naturligvis minimal, men håbet er lysegrønt, og indtil videre kører galleriet jo også fint med de glimrende og talentfulde, unge kunstnere, der har valgt at lade sig repræsentere her.\nOg så kommer Rebeccas langt yngre bror, Mizzy, på besøg et par dage. Mizzy er smuk som en græsk gud, charmerende som de færreste, men har aldrig rigtig fundet sine fødder i tilværelsen. Han forfører kvinder og mænd, tager stoffer, kan lidt af hvert og rummer måske i virkeligheden for mange muligheder til at kunne træffe det helt rigtige valg.\nEn nat, hvor Peter er oppe for at tage sin vodka & sovepille, møder han en splitterfornøjet Mizzy i mørket. Og må indse, at han er forelsket. I en ung mand. De udveksler nogle bemærkninger og et kysk kys. Peter er solgt til stanglakrids. Men hvor realistisk er et forhold til den unge Adonis, og er han svaret på Peters udefinerbare længsler?\nSelv om Michael Cunningham selv er bøsse, er “Når mørket bryder frem” ikke bøsselitteratur. Bogens få mandekys har kvantitativt langt mindre vægt end et temmelig eksplicit (men ret trist) heteroseksuelt samleje.\nSnarere end seksualitet handler den yderst velskrevne og læseværdige roman om vekselvirkningen mellem dagligdagens banale tildragelser og tilværelsens store drømme. Smagfuldt pakket ind i en fuldfed New Yorker-atmosfære, der ikke lader Paul Auster noget tilbage.


Stor fugl maskot grøn og blå brun - Skovdyr - Skære L (175-180CM)\nVi tvivler pÃ¥, at du vil finde et maskotprodukt af denne kvalitet fra enhver anden leverandÃ¸r. Redbrokoly.com producerer over 100 maskotdragter om Ã¥ret. Stol pÃ¥ os for oprettelsen af â€‹â€‹dit, i dit billede. Alle stÃ¸rrelser pÃ¥ webstedet kan tilpasses til hvert kostume. Farverne pÃ¥ dette produkt kan tilpasses.\nSjovt og farverigt kostume af en stor brun, grÃ¸n og blÃ¥ fugl med et sjovt og venligt hoved. BlÃ¸d og lodret, du kan nemt tilpasse den til din virksomhed eller fest. Kan Ã¦ndres med tilbehÃ¸r og tekster af enhver art, det passer til alle lejligheder. Denne atypiske og sjove fugl er et rigtigt kÃ¦mpe udstoppet dyr. Let og behagelig dragt at bÃ¦re!.\nGul og lyserød fuglemaskot,...\nKostume af sojabÃ¸nner, skud, stor gul og lyserÃ¸d fugl med rÃ¸de kinder, prÃ¦senteret til...\nSort fuglemaskot med orange fjer\nMed sin intense sorte fjerdragt og et strejf af orange vil denne fuglemaskot farve dine...\nBeige krage maskot\nDenne ravn-maskot er klar til at tage din meget, meget langt!Â Han vil give dem vinger!Â Han...\nKæmpe sort hvid og gul ørnemaskot


Lyseslukkeren er der oftere og oftere Restancer: Flere og flere får ikke betalt deres elregning på trods af rykkere. Og så må måler-manden, Erling Brorson, i aktion.\nNu lukker vi for strømmen, indtil du har betalt.Den besked har et stigende antal midtjyder oplevet i de seneste par år, fordi de enten mangler penge eller har så meget rod i deres liv, at de ikke får betalt elregningen på trods af opkrævning og rykkere.\n»Krisen kradser,« konstaterer måler-manden Erling Brorson, der har fået mere og mere at se til.På blot to år er antallet af besøg for at annoncere en strømlukning steget fra 1.800 til næsten 6.000 blandt EnergiMidts godt 170.000 el-kunder, mens der på landsplan ifølge tal fra Dansk Energi er sket en stigning på over 30 pct. i de seneste år.Erling Brorson ved efter 25 år som måler-assistent i energiselskabets inkasso-afdeling alt om sociale problemer og samfundets bund, for det er ham og et par kolleger mere, der kommer på besøg og afgør, hvornår der skal lukkes for strømmen, når folk ikke betaler.Trusler om tæskDet er ikke en metier, man skal vælge, hvis man er meget popularitetssøgende, for Erling Brorson – som han altid kaldes af kolleger – har været udsat for lidt af hvert:»Jeg er flere gange blevet truet med at få tæsk. For tre år siden var jeg på besøg hos et ungt par i Herning, som både manglede penge og styr på deres liv. De havde ikke betalt. Manden led af ADHD og blev meget ophidset, da jeg sagde, at jeg ville lukke for strømmen. Så stikker jeg dig, sagde han, og jeg kunne høre, at han gik ud i køkkenet og begyndt at rode i knivskuffen. Det var meget ubehageligt, og jeg overvejede at stikke af. Heldigvis kom han tilbage uden kniv, og jeg forklarede ham, at han skulle passe på med at komme med trusler,« fortæller Brorson, der endte med at få så meget medlidenhed med det unge par, at han gav dem en ekstra frist.En anden gang blev hans værktøjskasse sparket flere etager ned af en meget vred kvinde, og Brorson har også prøvet at anmelde folk til politiet, fordi de truede ham og hans familie. En enkelt gang har han haft politi med ude for at effektuere en strømlukning.Almindelige mennesker»Ingen synes, det er sjovt at få afbrudt strømforsyningen, men ofte giver vi folk et halvt eller et helt døgn til at få betalt, inden vi lukker af. Vi kan nemlig godt være flinke, og vi ved, at alle kan komme i krise. Lige nu er der kommet flere almindelige mennesker til, som af den ene eller anden grund har fået økonomiske problemer,« siger Erling Brorson, som vi møder i hans parcelhus i Silkeborg.I dag kan man afbryde strømmen via en pc hos de fleste kunder modsat for blot nogle få år siden, hvor det foregik manuelt ved enten kundens måler eller kabelskabet på vejen. Dengang blev der ikke givet så mange frister som i dag, for det betød reelt, at man skulle rykke ud to gange.»I dag er det lettere at sige, at du har frist til i morgen, fordi vi kan lukke for strømmen via vores computer. Tidligere måtte jeg i langt højere grad diskutere med folk, men de bliver stadig tit chokerede, når vi møder op. Og hvis ikke der er nogen hjemme, bliver der altså lukket for strømmen, indtil der er betalt,« fortæller Erling Brorson.Mange stamkunderDe fleste kan ikke undvære el i ret lang tid, så normalt er der skaffet penge til betalingen af elregningen kort tid efter, og derfor varer langt hovedparten af strømlukningerne kun et par dage.Desværre er der mange gengangere imellem – eller »stamkunder« – som Brorson udtrykker det.»Det er ofte nogle sølle eksistenser, alkoholikere, stofmisbrugere eller blot folk, der slet ikke har styr på noget som helst i deres liv. Vi har kunder på månedlig afregning, som vi kommer ud til flere gange om året, fordi de den ene gang efter den anden ikke får betalt, og det ender med at blive rigtigt dyrt for dem,« siger Erling Brorson.RegnestykketRegnestykket lyder således: Når fakturaen ikke bliver betalt, bliver der i første omgang udsendt en første rykker. Det koster 100 kr. Dernæst anden rykker som også koster 100 kr. – og efter en måned eller to uden betaling rykker måler-manden i felten og opsøger den manglende betaler på stedet. Det koster yderligere 375 kr. Hvis det så ender med, at strømmen bliver lukket, skal den typisk genåbnes igen, og her lyder taksten på 450 kr., hvis det sker i den normale arbejdstid inden kl. 15. Ellers er det 950 kr.»Det betyder en ekstraregning på mindst 1.000 kr. oven i den normale elregning, så det er en meget dårlig forretning for folk, der måske ikke har så meget i forvejen,« siger han.På trods af truslerne har Brorson aldrig haft brug for psykologhjælp:»Trusler er aldrig rart, men jeg har ikke noget imod at diskutere med folk. Hvis de bliver personlige, går jeg. Heldigvis har jeg en god kollega, som jeg ofte ringer til for at læsse af.«\n"Jeg kan ikke klare det her mere. I må dræbe mig, ellers slår jeg mig selv ihjel. Jeg kan ikke mere" Indland\nIndsamling hjalp ham hjem fra Kenya - nu er han død Trafik & vejr\nJobbørs og mulighed for at flytte frit er blandt forslagene. 23:30 Søredningstjeneste ledte efter nødstedt i fem timer uden held


Casa Girasole i Rom til Bedste Pris-garanti | Agoda.com\nMere om Casa Girasole\nHvis du leder efter et godt beliggende hotel i Rom, så er Casa Girasole et rigtig godt valg. Herfra har gæster glæde af nem adgang til alt, hvad denne livlige by kan tilbyde. Med sin praktiske beliggenhed tilbyder dette hotel nem adgang til byens vigtigste seværdigheder.\nFaciliteterne og servicen på Casa Girasole sikrer gæster et behageligt ophold. Gæster der opholder sig på dette vidunderlige hotel kan blandt andet benytte sig af familieværelse, elevator.\nSom en ekstra tilføjelse tilbyder alle værelserne et udvalg af bekvemmeligheder. Mange værelser tilbyder endda aircondition, opvarmning, skrivebord, altan/terrasse, fjernsyn LCD-/plasmaskærm, der vil glæde selv den mest kvalitetsbevidste gæst. Desuden sikrer hotellets væld af fritidstilbud, at du har rigeligt at foretage dig under dit ophold. Casa Girasole er et idéelt sted for rejsende der efterspørger charme, komfort og bekvemmelighed i Rom.


Dansk stjerne vil være verdens bedste: 'Det er stadigvæk hårdt at tænke på' | BT Esport - www.bt.dk\n27. mar. 2021 - 20:54\nHan har efterhånden været inde i snakken utallige gange. Snakken om at være den absolut bedste spiller i verden.\nFor ligesom fodboldspillere som Cristiano Ronaldo og Lionel Messi år efter år også hungrer efter at kunne blive kaldt netop det, så er det også, hvad den danske Astralis-stjerne Nicolai 'dev1ce' Reedtz drømmer om.\n»Det er nogle samtaler, som jeg har med mine nære i forhold til, hvordan jeg gerne vil have min karriere til at se ud, når jeg er færdig. Mit eftermæle. Det er noget af det, jeg snakker allermest om. Nu er jeg også snart 26. I fodbold ville jeg toppe nu, men i Counter-Strike ved man ikke helt, hvor man er henne i dag,« siger den 25-årige verdensstjerne.\nDe seneste seks år har han været at finde på top-5-listen over verdens bedste Counter-Strike-spillere, men det er endnu ikke blevet til en eneste førsteplads.\nNicolai 'dev1ce' Reedtz har stadig målet at blive kåret til verdens bedste spiller. Foto: Astralis Group\nDe seneste to år er prisen eksempelvis gået til den franske megastjerne Mathieu 'ZywOo' Herbaut, mens danskeren har måttet tage til takke med to tredjepladser.\nOg selvom 'dev1ce' ikke helt vil sige det eksplicit, så skinner det igennem, at han for alt i verden gerne vil opnå at vinde lige præcis den titel.\n»Det er ikke noget, som jeg føler, er en plet på straffeattesten, fordi jeg føler, at mine andre bedrifter står ret skarpt. Men det er helt sikkert noget, jeg gerne vil. Alle vil jo gerne nå at være den bedste spiller i verden. Specielt når man har været tæt på mange gange,« siger han.\nDe mange titler sammen med hans hold taler da også deres tydelige sprog.\nNicolai 'dev1ce' Reedtz har de seneste seks år været i top-5 over verdens bedste Counter-Strike-spillere, men det er aldrig blevet til en plads på det øverste trin:\n2015: Nummer 3 (vinder: 'olofmeister')\n2016: Nummer 3 (vinder: 'coldzera')\n2017: Nummer 5 (vinder: 'coldzera')\n2018: Nummer 2 (vinder: 's1mple')\n2019: Nummer 3 (vinder: 'ZywOo')\n2020: Nummer 3 (vinder. 'ZywOo')\nMed fire Major-triumfer er han på det parameter længder foran både 'ZywOo' og den anden store verdensstjerne Oleksandr 's1mple' Kostyliev. Ingen af dem kan prale af en eneste Major-titel – det største man kan vinde i Counter-Strike.\nPå de individuelle parametre har de dog udvist tårnhøjt niveau, der har gjort det svært for danske 'dev1ce' at vippe dem af pinden.\nHan kom tættest på i 2018, hvor det blev til en andenplads. Et år, der stadig sidder i Astralis-spilleren.\n»Jeg vil sige, at 2018 er stadigvæk et hårdt år at tænke på, fordi jeg føler, at jeg klarede det rigtig godt, men 's1mple' var bare bedre. Jeg er også ret sikker på, at han på et eller andet tidspunkt rammer lidt et 'off-år'. Det tegner ikke til at blive i år, men jeg føler selv, at jeg kan performe på samme niveau de næste tre år mindst.«\n'dev1ce' (i midten) er Astralis' helt store stjerne. Foto: Astralis Group\nDerfor forsøger han nu også at få ændret sin formkurve lidt. Den 25-årige stjerne har nemlig haft en tendens til at toppe sent på året, men i år har han været særlig opmærksom på at starte året godt ud.\n»Så det er jeg ved at finde ud af, hvordan jeg rammer det høje niveau tidligere på året, så jeg kan holde mig inde i den snak. For det er vigtigt. Det går hånd i hånd med holdspillet. Har du den bedste spiller på holdet, er du også tæt på at være det bedste hold i verden.«\nFokus er derfor på at overstråle alle og slå sig fast. Som det bedste hold – og den bedste spiller.\n»Der er ikke nogen, der skal komme tæt på. Men det gælder også om at få den nummer ét. Det vil virkelig gøre mig glad.«


45 minutters højintens kvalifikation – Racing24-7.net\n45 minutters højintens kvalifikation\n17. September 2020 Jens Jensen\nKvalifikationen til 24 timers løbet på Le Mans blev kørt her til eftermiddag.\nDer er ændret på kvalifikationsreglerne i år, så der kun er 45 minutter til at sætte en tid. Top 6 fra hver kategori går videre til en Hyperpole, som køres i morgen, fredag.\nTo biler som ikke ville komme ud i kvalifikationen var begge IDEC Sport biler. De to havde hver deres store uheld i FP2, så mekanikerne er sendt på overarbejde.\nToyota Gazoo Racing #7 var den første LMP1 bil til at sætte en hurtig tid, efterfulgt af søsterbilen #8 og ByKolles Racing Team #4, mens Rebellion var længere nede i rækkerne.\nJackie Chan DC Racing #37 var hurtigst i LMP2, efter første flyvende omgang, efterfulgt af United Autosports #22. G-Drive Racing #26 med bl.a. Mikkel Jensen på holdet var treer og High Class Racing #33 med Anders Fjordbach som firer.\nI GTE Pro var AMR #95 med Marco Sørensen bag rattet bedste team, foran holdkammeraterne #97. Porsche #92 med Michael Christensen var P4.\nAMR #98 var hurtigst i GTE Am, foran mærkekollegaen fra TF Sport #90. Nicklas Nielsen havde opgaven af kvalificere AF Corse Ferrari #83 og var P4 til at starte med. Iron Lynx Ferrari #83 med Michelle Gatting bag rattet var 16’er, lige bag Jan Magnussen i JMW Motorsport #66.\nRebellion Racing vågnede op til dåd, og var 3. hurtigt med #1, mens #3 stadig lå bag ByKolles Racing Team #4.\nRacing Team Nederland #29 hoppede op på 3. pladsen i LMP2, og begyndte derfor stille og roligt at skubbe High Class Racing #33 ned af på listen, som efter Kenta Yamashita, nu havde fået Anders Fjordbach bag rattet.\nAF Corse var ved at komme i problemer i GTE Pro, da de fik røvfuld af WeatherTech Racing #63 og Risi Competizione #82, som var på besøg i Europa. Derfor måtte de satse ekstra hårdt på at sætte en tid, som var hurtigt, til at få dem med i Hyperpole.\nRacing Team Nederland #29 sprang til toppen af LMP2.\nRacing Team Nederland #29\nMed 57 biler på banen, var det en utrolig proppet bane. Det kostede Juan Pablo Montoya i DragonSpeed #21 en masse tid, da han pludselig skulle ude om en langsomkørende Toyota, ved udgangen af Porsche kurverne.\nTeam Project 1 Porsche #57 var lige ved at sætte det hele til, da Felipe Fraga kom for langt ud over curben, ned mod Tertre Rouge, og snittede autoværnet, men heller ikke mere.\n7 minutter før kvalifikationens afslutning, sprang G-Drive Racing #26 op på hurtigste LMP2 tid af alle. Den tid blev dog frataget på grund af Track Limits – som mange andre omgange for øvrigt også blev.\nAF Corse vågnede også op, og satte 3. hurtigste tid i GTE Pro – en som de fik lov til at beholde.\nJOTA #38 snuppede 6. pladsen med få minutter tilbage, og skubbede derved G-Drive Racing by Algarve #16 ud af top 6.\nSignatech Alpine Elf #36 forsøgte at komme i top 6, men pressede så hårdt på, at Thomas Laurent var en tur igennem gruset i Ford Chikanen – og dermed ikke nogen forbedring.\nUnited Autosports #32 sprang ind i top-6 i allersidste forsøg, og skubbede derfor JOTA #38 ud.\nSlutresultaterne blev – Toyota Gazoo Racing #7, foran Toyota Gazoo Racing #8, Rebellion Racing #1, ByKolles Racing Team #4 og Rebellion Racing #3 i LMP1.\nLMP2 top-6 hedder Racing Team Nederland #29, Jackie Chan DC Racing #37, United Autosports #22, G-Drive Racing #26, United Autosports #32 og High Class Racing #33. Dermed er begge de dansk repræsenterede hos med henholdsvis Mikkel Jensen i #26, og Anders Fjordbach i #33 med i Hyperpole.\nAston Martin Racing #95 med Marco Sørensen, Nicki Thiim og Richard Westbrook var hurtigst i GTE Pro, foran Aston Martin Racing #97, AF Corse Ferrari #51, AF Corse Ferrari #71, Porsche #91 og Porsche #92 med Michael Christensen. Dermed endte de to amerikanske Ferrari racere fra WeatherTech Racing #63 og Risi Competizione #82 udenfor top 6.\nAston Martin Racing var også 1-2 i GTE Am med #98, foran TF Sport #90, mens Gulf Racing, Porsche #86, Luzich Racing Ferrari #61, Dempsey-Proton Racing Porsche #77 og Team Project 1 Porsche #56 er de sidste hold i Hyperpole.\nAF Corse Ferrari #83 med Nicklas Nielsen bag rattet gik lige nøjagtig glip, på 7. pladsen. Jan Magnussen fik JMW Motorsport Ferrari #66 kørt frem til 16. position, mens Michelle Gatting fik Iron Lynx Ferrari #85 kørt ind som 18’er. Dermed behøver Nielsen, Magnussen og Gatting ikke at bekymre sig omkring Hyperpole, som køres i morgen fredag fra 11.30 til 12.00.\nKlokken 20.00 i aften, køres FP3, hvor alle kørerne SKAL i bilen, for at være godkendt til at køre i løbet. Ellers skal de komme med hatten i hånden til dommerne, og bede om forladelse.\nEfter stille FP1, kom dramatisk FP2\nBrat afslutning på FP3


Data fra 23.000 hackede databaser er blevet delt via Discord og Telegram\nEn enorm mængde data fra tidligere hackede databaser er kort gjort frit tilgængelige online. Efter hændelsen er databaserne blevet distribueret yderligere gennem hackerfora på det mørke web samt messaging-platforme som Telegram og Discord.\nOprindeligt blev over 23.000 kompromitterede databaser sat til download i et MEGA-skylager. Naturligvis blev MEGA-linket hurtigt fjernet efter rapporter om ulovligt indhold, men dataene var online længe nok til, at dårlige skuespillere kunne downloade og sprede det yderligere ved hjælp af forskellige, mindre indlysende kanaler.\nDatabaserne blev angiveligt hentet fra det nu nedlagte Cit0day-websted, som blev lukket af amerikanske føderale myndigheder i midten af september 2020.\nHvad der gør dette angreb specielt, er den store mængde data, der var indeholdt i den oprindelige dump. Cirka 50 gigabyte data, der omfatter ca. 13 milliarder brugeroptegnelser på tværs af de 23.000 databaser, lækkes nu og formidles gennem Discord-servere og Telegram-kanaler, der drives af dårlige aktører.\nCit0day fungerede som en historisk depot for gamle hacks, og mange af dataene i den nye lækage er flere år gamle. I betragtning af det enorme antal kompromitterede databaser, der er indsamlet i dumpen, er der mange blandt dem, der tilhører mindre websteder og tjenester, og de bruger ofte mindre end optimale krypteringsprocedurer. Det betyder, at ca. 30% af de 23.000 databaser indeholdt almindelig tekstadgangskoder.\nHvad sker der efter datadumpen?\nDen massive lækage bliver sandsynligvis i øjeblikket brugt til at lancere nye store adgangskodefyldninger og adgangskodesprøjtningskampagner, og brugere, der genbruger adgangskoder, endda meget gamle i dette tilfælde, er i fare.\nAngrebet fremhæver endnu en gang vigtigheden af at bruge forskellige adgangskoder på hver platform og service, du bruger. Dette kan virke som en enorm opgave i starten, men det er en stor hjælp i denne henseende at bruge en dedikeret applikation til adgangskodeadministrator til at styre disse adgangskoder. En dedikeret adgangskodeadministrator kan både hjælpe med at vælge stærke adgangskoder og holde dem organiserede og let tilgængelige.


Wood Witch Ribbensteg | Mill&Mortar\nHjem/Opskrifter & inspiration/Wood Witch Ribbensteg\nWOOD WITCH – til vildt, og stege med fedtkant og svær. I denne blanding har vi malet vildtvoksende grønne laurbærblade til et fint grønt pulver, som får lov at spille sammen med nelliker, allehånde og rosmarin. ”Det lille ekstra” kommer fra små puf af sort peber, rosenpeber og en lakridsgranulat.\nFlæskesteg med Wood Witch er et særligt vellykket match (opskrift herunder), men krydderiblandingen går også fantastisk godt i spænd med vildt. Prøv Wood Witch i vildtfrikadellerne, vildtstegen og vildtgryden – det funker.\nRIBBENSTEG MED ET DRYS AF SKOVHEKSENS MAGI (4-6 PERS)\nHer får du vores bud på, hvordan du tilbereder en flæskesteg med velkrydret kød og små sprøde svær.\nRibbenstegen kan du skifte ud med svinekam, nakkekam eller svinebryst – med eller uden ben. Og tilbehøret kan du variere fra det klassiske (brunede kartofler, rødkål og sovs) til et godt stykke rugbrød med en sprød kålsalat.\n1½ -2 kg ribbensteg\n1 – 1½ spsk Pyramide salt\n1 – 1½ spsk Wood Witch\nRids sværen helt ned til kødet både på langs og på tværs, således at sværen består af 2 x 2 cm’s tern (du kan selvfølgelig også vælge det klassiske aflange rids). Gnid sværen med flagesalt og vær grundig med at få det ned mellem sværene. Herefter rubber du kødet på siderne og undersiden med Wood Witch – lad gerne stegen hvile en time ved køkkentemperatur.\nPlacer stegen på en rist ovenover en bradepande med ½ l koldt vand i en kold ovn (sørg for at der hele tiden er vand i bradepanden, hvis du skal lave sauce). Sæt termostaten på 200 gr og lad stege i 1½ til 1¾ time (centrumstemperatur 72-75 gr.). Hvis sværene ikke er blevet sprøde, så tag stegen ud, skru op for ovnen til 275 gr og ind med den igen til sværen er sprød.\nInden stegen serveres, kan du knuse et par af de røde aromatiske rosenpeberkorn fra dåsen over sværen.


Læser du bøger: Anders Matthesen | Information\n»Ternet Ninja. Det kunne være fedt.«\n»Jeg har været meget glad for at læse James Clavells Shogun. Jeg er glødende Japan-fetischist og elsker simpetlhen beskrivelsen af en vestlig sømands møde med den japanske samuraikultur. Jeg har læst den mange gange og nydt det hver gang.«\n»Altså, der er mange bøger, jeg har smidt fra mig på halvvejen. Det er noget, jeg hader at gøre. Jeg vil gerne gennemføre. Så de bøger, jeg har givet op på gennem livet, nager mig hver og én. Men værre er det næsten med de bøger, som jeg stædigt har tvunget mig selv til at læse, fordi jeg tænkte, at jeg måtte forstå dem. Det største spild af tid på den konto var IQ84 af Haruki Murakami. Shit, det var nederen.«\n»Jeg er vel en slags kvartalslæser. Jeg kan sagtens gå i månedsvis uden at få læst overhovedet for så pludselig at læse fire bøger på en uge. Jeg har ikke et fast læseritual. Jeg har ofte tre-fire bøger i gang ad gangen, som jeg læser i efter humør: Hvis jeg f.eks. lige skal have en faglig indsprøjtning, læser jeg for tiden i En kort historie om næsten alt af Bill Bryson, og når der i løbet af dagen er ventetid, så har jeg Geos Ikk’ for sjov i tasken. På iPad’en er jeg i gang med at læse Goodfellas af Nicholas Pileggis. Når jeg skal på ferie, køber jeg altid nye e-bøger. Jeg elsker at læse på min lille iPad.«\n»Ofte om natten. Men hvis bogen er rigtig god, så læser jeg videre, når jeg vågner, og så bliver arbejdsdagen inddraget. Heldigvis kan jeg forsvare at kalde det research. Hvis jeg virkelig rammer en pageturner, så lægger jeg den ikke fra mig, før den er læst. Så har jeg den med alle steder og napper et afsnit i bilen, hos lægen eller under en middag.«


Indmeldt: Måske fik Jesus bedøvelse? - folk&kirke\nFortalt til Karen Marie Egebo\nJeg blev aldrig døbt som lille, for mine forældre havde meldt sig ud af folkekirken, inden jeg blev født.\nDe var ellers troende og medlemmer, men i årene op til Anden Verdenskrig mente de, at kirken var begyndt at velsigne våben. Det kunne de ikke acceptere, de mente, at våben var noget, Fanden havde skabt, så de meldte sig ud.\nJeg betragter mig selv som kulturkristen, og jeg tror ikke på opstandelsen. Bent Thorning Bensen\nMen kirken fyldte alligevel i min barndom, for min far var historisk interesseret og tog mig rundt til gravhøje, fortalte mig om de gamle sagn og tog mig ud og se kirker.\nNår mine jævnaldrende klassekammerater købte tegneserier, købte jeg bøger om kalkmalerier. Jeg har været vild med kirker lige siden, og da min kone og jeg i 1964 købte en Morris Mascot, skulle jeg vise hende alle kirkerne og kalkmalerierne.\nDet er faktisk min kone, der skubbede mig ind i folkekirken.\n“Skal du nasse på min kirke?” sagde hun altid lidt i spøg, når vi var i kirke.\nEngang smed hun mig endda ud af en kirke.\nOg da vi bor ved siden af Vestervang Kirke i Helsingør, gik jeg en dag ind på kirkekontoret og sagde, at jeg gerne ville melde mig ind. Der sad en præst, en organist, menighedsrådsformanden og en kirkeværge.\nEfter lidt diskussion frem og tilbage om mit syn på kristendommen, gik vi ind i kirken og fik mig døbt og meldt ind, og det var det.\nJeg betragter mig selv som kulturkristen, og jeg tror ikke på opstandelsen. Det er jeg for videnskabeligt anlagt til. Min datter, som er kirurg, har fortalt, at det sommetider sker, at døde mennesker ikke er døde alligevel, så hvem ved, om der måske var bedøvelsesmiddel på svampen med eddike, Jesus fik op til munden på korset?\nJeg blev medlem af menighedsrådet i år, efter at mange havde spurgt, om jeg ville. Domprovsten spurgte også.\n“Men jeg er jo ikke så stærk i troen,” sagde jeg, og han svarede, at der da også var brug for sådan en som mig i menighedsrådet.\nOg jeg er jo i kirke hver søndag alligevel. Jeg går ikke til alters, men hører præstens prædiken, og så kan jeg godt lide kirkens stemning som samlingssted i samfundet og samværet med de andre. Sådan var det også i gamle dage, og jeg tror, at kirken har en vigtig opgave som bærende institution.\nTidslinje: Kristendommen har altid været under pres Hvis bedre er muligt er godt ikke godt nok


Larsson: Jeg tror, at Gustaf Nilsson bliver utrolig vigtig for Brøndby en dag | 3point.dk\nLarsson: Jeg tror, at Gustaf Nilsson bliver utrolig vigtig for Brøndby en dag\nJohan Larsson forventer, at Gustaf Nilsson bliver en vigtig spiller for Brøndby IF.\nGustaf Nilsson har været lejet ud til Silkeborg i denne sæson, men Brøndby fik ved eget syn konstateret, at han stadig kan score, da svenskeren nettede for Silkeborg på Brøndby Stadion.\nSenest så man også, at Gustav Nilsson afgjorde landskampen mellem Danmark og Sverige, og Brøndby-anfører Johan Larsson forventer, at Nilsson bliver meget vigtig for Brøndby en dag.\n– Han er en utrolig talentfuld spiller, som har brug for spilletid og kontinuitet. Det kunne de ikke love ham i Brøndby, og han blev lejet ud til Silkeborg, hvor har stortset spiller i hver kamp, gør det godt og scorer et par mål. Han har fremtiden foran sig og jeg tror at han bliver utrolig vigtig for Brøndby en dag, udtaler Larsson til fotbollskanalen.se\nGustaf Nilsson er 20 år.\nNilsson skal være stærkere i genpresset, forbedre sit duelspil i boksen, sit venstreben og afslutninger udefra.


Skat.dk: Opgørelse af afgiftspligtig mængde kuldioxid\nKraftvarmeværk, kuldioxidafgift, opgørelsesmetode\nKuldioxidafgiftslovens § 5, stk. 3 samt stk. 3, 1. pkt. - 3. pkt.\nKulafgiftslovens § 5, stk. 7-10 samt stk. 11, 1. pkt.\nDagældende kulafgiftslovs § 5, stk. 13\nDen Juridiske Vejledning 2017-1, E.A.4.2.8.7\nSKAT har pålagt selskabet, at det ved opgørelsen af den afgiftspligtige mængde kuldioxid efter kuldioxidafgiftslovens § 5, stk. 3 for perioden 1. januar 2010 - 31. oktober 2011, skal opgøre energiindholdet i det indfyrede affald i henhold til kulafgiftslovens § 5, stk. 8, 1. pkt. Selskabet er således ikke anset for berettiget til at anvende kulafgiftslovens § 5, stk. 8, 2. pkt. eller § 5, stk. 13, ved opgørelsen den afgiftspligtige mængde kuldioxid.\nLandsskatteretten ændrer SKATs afgørelse. Selskabet er herefter berettiget til at anvende kulafgiftslovens § 5, stk. 13, sammen med § 5, stk. 8, 1. pkt., ved opgørelsen af den afgiftspligtige mængde kuldioxid efter kuldioxidafgiftslovens § 5, stk. 3, for perioden 1. januar 2010 - 15. juni 2011. Derefter opgøres den afgiftspligtige mængde i overensstemmelse med SKATs afgørelse.\nSelskabet driver et kraftvarmeværk beliggende Adresse Y1, By Y1. På anlægget forbrændes affald og biomasse. Der anvendes i begrænset omfang naturgas som støttebrændsel. Anlægget har en affaldsbaseret ovnlinje dimensioneret til forbrænding af 6 tons affald pr. time. Dampen fra ovnen udnyttes i en dampturbine med generator til produktion af elektricitet, hvorefter restvarmen udnyttes til produktion af fjernvarme.\nVed et kontrolbesøg den 21. juni 2011 konstaterede SKAT, at man ikke var enig i, at den metode, selskabet anvendte ved opgørelse af kuldioxidafgift af ikke bionedbrydeligt affald, var i overensstemmelse med loven. Selskabet efterangav 1.069.724 kr. for perioden 1. januar 2010 - 31. oktober 2011. Efterfølgende meddelte selskabet SKAT, at man ikke var enig i, at man skulle anvende den opgørelsesmetode, SKAT anviste, og at man derfor ville have en afgørelse, der kunne påklages.\nIndtil 1. januar 2013 var kraftvarmeanlægget ikke omfattet af lov om CO2-kvoter.\nSKAT har truffet afgørelse om, at selskabet ved opgørelse af den afgiftspligtige mængde kuldioxid for perioden 1. januar 2010 - 31. oktober 2011 efter kuldioxidafgiftslovens § 5, stk. 3, 1. pkt., skal opgøre energiindhold i affald i henhold til kulafgiftslovens § 5, stk. 8, 1. pkt., idet produceret elektricitet på affald skal sidestilles med produceret varme.\nSelskabet opgør kuldioxidafgiftsgrundlaget efter kulafgiftslovens § 5, stk. 7 - 10, som anvendes ved opgørelsen af tillægsafgiften, der skal betales af energiindholdet i varme produceret på affald.\nDet fremgår af kuldioxidafgiftslovens § 5, stk. 3, at produceret elektricitet sidestilles med produceret varme ved opgørelse efter bestemmelsens 2. pkt., som om der faktisk ikke produceres elektricitet. Det betyder, at opgørelse af energiindholdet i kulafgiftslovens § 5, stk. 8 (gældende for selskabet) skal ske efter denne bestemmelses 1. pkt., som om der kun produceres varme, og ikke efter 2. pkt., hvor der både produceres varme og elektricitet.\nAf lovteksten og forarbejderne hertil (L 126 af 4. februar 2009) fremgår entydigt, hvordan kuldioxidafgift af ikke-bionedbrydeligt affald skal beregnes. I kuldioxidafgiftslovens § 5, stk. 3, er det angivet, at den afgiftspligtige mængde kuldioxid skal opgøres ud fra energiindholdet i den indfyrede affaldsmængde. Ved opgørelse af energiindholdet skal produceret elektricitet sidestilles med varme. Det betyder, at energiindholdet opgøres efter reglerne i kulafgiftslovens § 5, stk. 7 - 10, og ved anvendelse af disse regler anses anlægget ikke for at være elproducerende.\nSKAT kan tiltræde, at energiindholdet i det indfyrede affald skal opgøres efter kulafgiftslovens § 5, stk. 7 - 10, stk. 11., 1. pkt., og stk. 13 (reglerne for opgørelse af tillægsafgiften) dog med den tilføjelse, at det af kuldioxidafgiftslovens § 5, stk. 3, 3. pkt., fremgår, at produceret elektricitet skal sidestilles med varme, som om der faktisk ikke produceres elektricitet. Ved lov nr. 625 af 14. juni 2011 er henvisningen til § 5, stk. 13, fjernet. Ændringen er trådt i kraft den 16. juni 2011.\nKulafgiftslovens § 5, stk. 8, 2. pkt., bringes kun i anvendelse i forbindelse med beregning af tillægsafgiften og ikke ved beregningen af CO2-afgiften, da eventuelt produceret elektricitet skal sidestilles med produceret varme, som om der faktisk ikke er produceret elektricitet.\nDen mængde, hvoraf der skal betales kuldioxidafgift opgøres således efter kulafgiftslovens § 8, stk. 8, 1. pkt., som den varme (herunder elektricitet), der produceres ved forbrænding af både afgiftspligtigt affald og andre brændsler, divideret med 0,85 og fratrukket energiindholdet i de andre brændsler. Dette bekræftes af det i forarbejderne givne regneeksempel for ikke-kvoteomfattede anlæg.\nI en til sagen afgiven høringsudtalelse har SKAT anført, at det klart og entydigt fremgår af lovbestemmelsen og forarbejderne hertil, at der skal betales kuldioxidafgift af energiindholdet i den samlede indfyrede mængde afgiftspligtige affald, uanset om affaldet anvendes til ren varmeproduktion eller til samproduktion af varme og elektricitet. Der er i den oprindelige bestemmelse i § 5, stk. 3, henvist til reglerne for opgørelse af energiindholdet i det indfyrede affald i kulafgiftslovens § 5, stk. 7 - 11 og 13, men ikke til reglerne for den generelle beregning af tillægsafgift efter de samme bestemmelser, som bl.a. er indrettet på at sikre, at der kun opgøres et tillægsafgiftsgrundlag for den del af energiindholdet i det indfyrede affald, som anvendes til brændsel til produktion af varme, hvilken del er afgiftspligtig efter kulafgiftslovens § 1, stk. 1, nr. 7. Beregningsbestemmelsen i kulafgiftslovens § 5, stk. 8, skal sikre, at der for affaldsforbrændingsanlæg ikke betales tillægsafgift af energiindholdet i den producerede varme ved forbrænding af affald, som anvendes til fremstilling af elektricitet. For at ligestille rene varmeproducerende affaldsforbrændingsanlæg med anlæg, som i samproduktion producerer elektricitet og varme, er der i kulafgiftslovens § 5, stk. 13, indsat en bestemmelse om, at den afgiftspligtige mængde, hvoraf der skal betales tillægsafgift efter energiindholdet i det indfyrede affald, skal divideres med 1,25, når der for anlægget ikke foretages opgørelse af det faktiske energiindhold i den indfyrede mængde afgiftspligtigt affald og anlægget ikke producerer både elektricitet og varme, jf. lovbemærkningerne. Opgørelse af kuldioxidafgiften af ikke-bionedbrydeligt affald skal ske med udgangspunkt i kuldioxidafgiftslovens § 5, stk. 3, som entydigt siger, at afgiften skal opgøres med udgangspunkt i energiindholdet i den samlede indfyrede mængde affald. Hverken i bestemmelsen eller forarbejderne er belæg for, at grundlaget for denne opgørelse kan reduceres med en faktor 1,25/1,20.\nSåfremt selskabets opfattelse følges vil det få den konsekvens, at affaldsforbrændingsanlæggene - mod lovens bestemmelser og på lige fod med de kvoteomfattede kraftvarmeværker - vil blive fritaget for betaling af kuldioxidafgift af affald anvendt til fremstilling af elektricitet ved en reduktion af energiindholdet i den samlede indfyrede mængde affald med den nævnte faktor. Dette vil stride mod ordlyden af kuldioxidafgiftslovens § 5, stk. 3, idet der ved opgørelsen netop ikke tages udgangspunkt i energiindholdet i den samlede indfyrede mængde affald, idet den del af energiindholdet, som er beregnet medgået til elproduktionen ved anvendelse af faktoren 1,25/1,20 netop ikke indgår i beregningen af kuldioxidafgiften.\nAf kulafgiftslovens § 5, stk. 8, 4. punktum, fremgår, at "energiindholdet i den indfyrede mængde afgiftspligtigt affald beregnes som summen af den producerede varme og elektricitet divideret med 0,85 fratrukket energiindholdet i de andre brændsler" hvilket er analogt med beregningseksemplet vedrørende opgørelse af kuldioxidafgift i ikke-kvoteomfattet affaldsforbrændingsanlæg, som i samproduktion producerer elektricitet og varme. Kuldioxidafgiftslovens § 5, stk. 3, 3. punktum, understøtter SKATs opfattelse af, at der skal betales kuldioxidafgift af energiindholdet i den samlede indfyrede mængde afgiftspligtigt affald, uanset om der produceres 1) ren varme eller 2) elektricitet og varme i samproduktion, og hvor el-produktionen i sidstnævnte tilfælde beslaglægger en andel af energiindholdet i den samlede indfyrede mængde affald. Netop derfor skal eventuel elektricitet sidestilles med varme, som om der faktisk ikke produceres elektricitet, for at der kan foretages en korrekt opgørelse og beregning af kuldioxidafgift af ikke bionedbrydeligt affald med udgangspunkt i energiindholdet i den samlede indfyrede mængde afgiftspligtigt affald.\nSelskabets repræsentant har nedlagt principal påstand om, at kuldioxidafgiften skal opgøres efter kulafgiftslovens § 5, stk. 8, 2. pkt., for kraftvarmeproducenter, dog således at elproduktionen opgjort i GJ tillægges varmeproduktionen opgjort i GJ. Subsidiært er nedlagt påstand om, at såfremt kulafgiftslovens § 5, stk. 8, 1. pkt., skal anvendes, så skal kulafgiftslovens § 5, stk. 13, anvendes frem til 14. juni 2011.\nTil støtte for den principale påstand er det anført, at beregningen har støtte i kuldioxidafgiftslovens § 5, stk. 3. Bestemmelsen fastslår, at den afgiftspligtige mængde kuldioxid opgøres efter energiindholdet i den indfyrede affaldsmængde ganget med en standardemissionsfaktor, hvorved beregnes en mængde kuldioxid i kilogram i det afgiftspligtige affald. Ved opgørelsen af energiindholdet i affaldet henviser kuldioxidafgiftslovens § 5, stk. 3, 2. pkt., til opgørelsesprincipperne i kulafgiftslovens § 5, stk. 7 - 10, stk. 11, 1. pkt., og før 14. juni 2011 også til stk. 13.\nDa der i kulafgiftsloven gælder væsentligt forskellige opgørelsesprincipper for ikke kvoteomfattede affaldsværker med henholdsvis ren varme- og kraftvarmeproduktion, er det afgørende, at kuldioxidafgiftslovens § 5, stk. 3, 3. pkt., 1. led, anvendes korrekt. En ordlydsfortolkning giver ikke umiddelbart et klart svar på, hvilken fortolkning der skal anlægges ved anvendelse af bestemmelsen.\nDet naturlige udgangspunkt må være anvendelse af reglerne for kraftvarmeproduktion i kulafgiftsloven ved opgørelse af kuldioxidafgiftsgrundlaget, medmindre det kan fastslås, at kuldioxidafgiftslovens § 5, stk. 3, med nogen sikkerhed pålægger en anden fremgangsmåde. Dette udgangspunkt underbygges af, at det i forarbejderne til kuldioxidafgiftsloven er udtrykt, at det er hensigten, at kuldioxidafgiftsgrundlaget skal opgøres på baggrund af reglerne for opgørelse af tillægsafgiften i kulafgiftsloven, herunder kulafgiftslovens § 5, stk. 8, for ikke-kvoteomfattede varmeproducenter. Forarbejderne og de særlige bemærkninger til kuldioxidafgiftslovens § 5 indeholder ikke yderligere fortolkningsbidrag, der kan underbygge, hvilken fortolkning af bestemmelsen, der skal anlægges udover det foran anførte. På den baggrund er det mest nærliggende at anlægge den fortolkning, at energiindholdet i affaldet for kraftvarmeproducenter skal opgøres efter reglerne for kraftvarmeproducenter, dvs. kulafgiftslovens § 5, stk. 8, 2. pkt., dog således at elproduktionen tillægges varmeproduktionen.\nFormuleringen af kulafgiftslovens § 5, stk. 8, støtter ikke SKATs beregningsprincip. SKAT henviser til, at der i 4. pkt. er en sætning, der for kraftvarmeproducerende enheder understøtter deres beregningsprincip. Dette følger imidlertid allerede af bestemmelsens 2. pkt. Da lovteksten indeholder klare opgørelsesprincipper, kan der i medfør af legalitetsprincippet ikke støttes ret på lovforarbejderne eller beregningseksempler heri, der afviger fra ordlyden.\nTil støtte for den subsidiære påstand er det anført, at den indtil 14. juni 2011 gældende bestemmelse i kuldioxidafgiftslovens § 5, stk. 3, henviste til bl.a. kulafgiftslovens § 5, stk. 13.\nDet er en forudsætning for anvendelsen af kulafgiftslovens § 5, stk. 13, at afgiftsgrundlaget skal opgøres for rene varmeproducenter, jf. sidste led. Det følger imidlertid udtrykkeligt af kuldioxidafgiftslovens § 5, stk. 3, at kuldioxidafgiften skal opgøres sådan, at elektricitet sidestilles med varme, som om der ikke produceres elektricitet, hvorefter der også udtrykkeligt henvises til opgørelsesreglen i kulafgiftslovens § 5, stk. 13. Tilsvarende følger direkte af den påklagede afgørelse, at kulafgiftslovens § 5, stk. 8, 1. pkt., om opgørelse af afgiftsgrundlaget for ren varmeproduktion skal anvendes. Endvidere er henvist til Landsskatterettens afgørelse af 31. maj 2011.\nSKAT, Juridisk Administration, Klageproces, har i en udtalelse af 3. februar 2016 tiltrådt Skatteankestyrelsens forslag til afgørelse i sagen. Ifølge forslaget er selskabet berettiget til at dividere den i henhold til kulafgiftslovens § 5, stk. 8, 1. pkt., opgjorte energimængde med 1,25 ved opgørelsen af kuldioxidafgiften for perioden 1. januar 2010 - 15. juni 2011, jf. dagældende kulafgiftslovens § 5, stk. 13. Derefter opgøres energiindholdet i det indfyrede affald efter kulafgiftslovens § 5, stk. 8, 1. pkt. uden anvendelse af stk. 13.\nAf kuldioxidafgiftslovens § 5, stk. 3, fremgår, at virksomheder, der ikke har tilladelse til udledning af kuldioxid, opgør den afgiftspligtige mængde kuldioxid af ikke-bionedbrydeligt affald anvendt som brændsel som energiindholdet i den samlede indfyrede mængde affald ganget med en standardemissionsfaktor. I kuldioxidafgiftslovens § 5, stk. 3, 2. pkt. er det angivet, at energiindholdet opgøres efter regler i kulafgiftsloven for opgørelse af den tillægsafgiftspligtige mængde, og der henvises således til bestemmelserne i kulafgiftslovens § 5, stk. 7 - 10 samt stk. 11, 1. pkt. Indtil den 16. juni 2011 henvistes der også til kulafgiftslovens § 5, stk. 13. Denne henvisning fjernedes ved lov nr. 625 af 14. juni 2011, jf. lovens § 5, nr. 1. Ved opgørelse af energiindholdet i det indfyrede affald sidestilles elektricitet med varme, som om der ikke produceres elektricitet. Det fremgår af kuldioxidafgiftslovens § 5, stk. 3, 3. pkt.\nLandsskatteretten har i afgørelse af 31. maj 2011 slået fast, at kulafgiftslovens § 5, stk. 13, fandt anvendelse ved opgørelsen af kuldioxidafgiften for et affaldsforbrændingsanlæg, der udelukkende producerede varme. Den opgjorte energimængde i henhold til kulafgiftslovens § 5, stk. 8, 1. pkt., kunne således divideres med 1,25 ved opgørelsen af kuldioxidafgiften. Af dagældende kulafgiftslovs § 5, stk. 13, (lovbekendtgørelse nr. 1068 af 30. oktober 2006 som ændret ved bl.a. lov nr. 461 af 12. juni 2009) fremgik, at den tillægsafgiftspligtige mængde divideredes med 1,25 for anlæg, der ikke producerede både varme og el, hvis anlægget ikke opgjorde det faktiske energiindhold i det indfyrede affald.\nDa det fremgår af kuldioxidafgiftslovens § 5, stk. 3, 3. pkt., at produceret elektricitet sidestilles med produceret varme, som om der ikke produceres elektricitet, skal opgørelsen af energiildeholdet i ikke-bionedbrydeligt affald til brug for opgørelsen af den kuldioxidafgiftspligtige mængde ske efter de regler i kulafgiftslovens § 5, stk. 7 - 10 samt 11, 1. pkt., der vedrører affaldsforbrændingsanlæg, som udelukkende producerer varme. Det bemærkes herved, at der ikke er grund til at foretage en brændselsfordeling mellem el- og varmeproduktion, herunder en fordeling af kraftvarmefordelen, idet den afgiftspligtige mængde opgøres ud fra energiindholdet i det samlede indfyrede mængde affald, jf. kuldioxidafgiftslovens § 5, stk. 3, 1. pkt. Selskabet skal derfor ved opgørelsen af kuldioxidafgiften beregne energiindholdet i det indfyrede affald efter kulafgiftslovens § 5, stk. 8, 1. pkt.\nVed beregningen af energiindholdet i det indfyrede affald til brug for opgørelsen af kuldioxidafgiften anses anlægget for udelukkende at producere varme, jf. kuldioxidafgiftslovens § 5, stk. 3, 3. pkt. Anlægget må således også i forhold til anvendelsen af kulafgiftslovens § 5, stk. 13, ligestilles med et anlæg, der udelukkende producerer varme. Derfor er selskabet i overensstemmelse med Landsskatterettens afgørelse af 31. maj 2011 berettiget til at anvende kulafgiftslovens § 5, stk. 13, ved beregning af energiindholdet i det indfyrede affald i forbindelse med opgørelsen af kuldioxidafgiften for perioden 1. januar 2010 - 15. juni 2011.\nLandsskatteretten ændrer SKATs afgørelse. Selskabet er berettiget til at dividere den i henhold til kulafgiftslovens § 5, stk. 8, 1. pkt., opgjorte energimængde med 1,25 ved opgørelsen af kuldioxidafgiften for perioden 1. januar 2010 - 15. juni 2011, jf. dagældende kulafgiftslovens § 5, stk. 13. Derefter opgøres energiindholdet i det indfyrede affald efter kulafgiftslovens § 5, stk. 8, 1. pkt. uden anvendelse af stk. 13.


PIER2 Haven 2018 – PIER2 Haven\nUdgivet den januar 5, 2018 januar 6, 2018 af pier2haven\nPIER2 Haven 2018\nMellem krydderurter, grønkål, vilde blomster, solens stråler og havnens lyde vokser fællesskabet frem i PIER2 Haven på Aarhus Havn.\nI PIER2 Haven glæder vi os til at dyrke haver og fællesskaber i 2018. Vi har nemlig fået forlænget vores brugeraftale med Smag På Aarhus og Aarhus Kommune.\nDet er vinter og PIER2 Havens haver er fulde af friske krydderurter, rødbeder, grønkål, solskin og stilheden blandt havnens lyde. Vi vil gerne sige tak til alle, der har været med til at plante og passe PIER2 Haven fra den spæde spire til de overvintrende grøntsager og det voksende fællesskab!\n2017 har været et spændende år, hvor et stærkt fællesskab er vokset frem. Foreningens medlemmer og vores udvalg har taget fat og arrangeret arbejdsdage og offentlige begivenheder. Nysgerrige aarhusianere og turister har været på besøg og havebrugene har engageret vist vores haver frem i sommersolen. Vi har haft et godt samarbejde med vores initiativrige naboer Dome of Visions og Fra Grums til Gourmet.\nSankthans, pandekager, høstfest og herlige arbejdsdage\nVi har i PIER2 Haven holdt en del åbne aktiviteter i løbet af året. Der var Sankthans i stor stil med bål og fællessang, gæster, båltale, hygge, snobrød og pandekager. Kongeskibet sejlede forbi, matroserne vinkede, og der var hygge til mørkets frembrud.\nFoto: Katrine Søndergaard Dyrman\n27. juli var der Åben have og bål-pandekager I PIER2 Haven som en del af Smag på Aarhus-stafetten og den 20. oktober holdt naboerne Fra Grums til Gourmet rejsegilde. Vi fejrede dem med en høstfest og snobrød i regnen. Dome of Visions bød på tørvejr og natursjov. Tillykke til Fra Grums til Gourmet!\nAugust bød på en hurtig omrokering af haverne. Fællesarealerne og en del bede skulle flyttes, for at give plads til at bygge det nye havnebad til Aarhus Ø. Det skete med god dialog og støtte fra Smag på Aarhus og Aarhus Kommune.\nSammen med Dome of Visions og Fra Grums til Gourmet, Græsnørden Søren Nicholson & Gummiged, praktisk udvalg, bestyrelsen og de utrættelige medlemmer blev haven forvandlet på to dage. Endnu større og livlige fællesområder kom frem, med en stor flot bålplads, græshøje og lyskæder og guirlander af flag. Arbejdsdage er så hyggelige i PIER2 Haven, der er masser af kage, kaffe, legende børn og de sødeste mennesker med en smittende arbejdsglæde.\nVi glæder os til mange flere arrangementer, bålaftener, arbejdsweekender, havedage og nysgerrige besøgende i 2018!\nSprøde og sprudlende havehilsner fra\nBestyrelsen i PIER2 Haven\nForrige indlægForrige Sankt Hans for alle\nNæste indlægNæste Generalforsamling i PIER2 Haven 2018\nEn ny sæson spirer\nGeneralforsamling i PIER2 Haven 2018\nSankt Hans for alle\nSå går det løs – og du kan lige nå at være med


OAO: Kort om udbud og udlicitering\nForside » Medindflydelse/SU » MED » Udbud » Kort om udbud og udlicitering\nKort om udbud og udlicitering\nUdgivet: 23-05-2012 | Redigeret: 24-01-2017\nOpgaver i forbindelse med udbud i kommuner og regioner\nUdbud trin for trin til MED-Hovedudvalgene\nKort om udbud og udlicitering til MED-Hovedudvalg\nHer er en opsamling om udbud og udlicitering. Den er specielt rettet til MED-Hovedudvalgene, men kan også bruges som en kort introduktion til udlicitering for andre tillidsvalgte.\nDu kan læse mere om processen trin for trin og om arbejdsdelingen mellem MED og de faglige organisationer i ”Opgaver om udbud” fra OAO og FTF, som du finder i boksen til højre.\nOAO og FTF anbefaler:\nKontakt den/de faglige organisation(er), som har forhandlingsretten for de/den medarbejdergruppe, der kan blive direkte berørt af et udbud, så snart I hører om kommunens planer. Det kan eksempelvis være i forbindelse med budgetbehandlingen.\nKig på jeres procedureretningslinje for omstilling i henhold til MED-rammeaftalens §8, stk 3 – og sørg for, at den bliver brugt i det videre forløb.\nTag vare om de direkte berørte medarbejdere. Vær især opmærksom på, at der fra starten bliver skabt så trygge rammer, som muligt. Selv rygter om en udlicitering skaber ofte utryghed og usikkerhed om fremtiden.\nHvad er udlicitering?\nI hele den offentlige sektor bliver der talt om både udlicitering, udbud, privatisering, partnerskaber, offentlig-privat samspil m.m.\nBegreberne bliver desværre ofte brugt i flæng, og begrebsforvirringen kan give usikkerhed og utryghed. Du kan læse mere om begreberne i ordlisten i notatet "Ordbog om udbud og udlicitering" under Udbud på denne side, hvis du har brug for at finde ud af, hvad der er op og ned.\nHvad er forskellen på udbud og udlicitering?\nEt udbud er, når kommunen på baggrund af et udbudsmateriale inviterer eksterne leverandører til at deltage i en konkurrence om levering af en bestemt ydelse. Man taler også om konkurrenceudsættelse.\nUdliciteringer er, når en kommune overdrager en opgave til en ekstern leverandør, som kommunen alternativt kunne have løst selv. Det sker i reglen efter en udbudsrunde, og et udbud kan altså ende med en udlicitering.\nVed en udlicitering er det stadig kommunalbestyrelsen, der har ansvaret for at stille ydelsen til rådighed for borgerne. Det er altså alene produktionen og leveringen af ydelsen samt arbejdsgiveransvaret, der er overladt til leverandøren. Det overordnede ansvar for ydelsen, herunder hvilken kvalitet og hvilket omfang en serviceydelse skal have, bliver fastholdt i kommunen. Kommunen skal også fortsat finansiere ydelsen, kontrollere den, behandle klagesager mv.\nMange bruger ordet ”konkurrenceudsættelse” i stedet for både udbud og udlicitering. Vi har valgt at holde fast i ”udlicitering”. Det synes vi bedst beskriver, hvad det er, vi taler om.\nKonkurrenceudsættelse er ideelt set noget andet og mere end udlicitering. Konkurrenceudsættelse bør indebære en reel mulighed for at beholde opgaven i eget regi, men i realiteten ender konkurrenceudsættelse meget ofte med en udlicitering. Ikke fordi den offentlige sektor ikke er konkurrencedygtig, men fordi man ikke får mulighed for at vise det.\nHvem bestemmer hvad om udlicitering?\nKommuner og regioner har i dag stor frihed til at bestemme, hvilke opgaver, de vil udlicitere. Der er dog nogle opgaver, som kommunen ikke må udlicitere. Det drejer sig om myndighedsopgaver som fx tildeling af kontanthjælp eller tildeling af en plejehjemsplads.\nKommunerne har dog været bundet af krav fra regeringen. Specielt af de måltal for konkurrenceudsættelse, der har været fastlagt i de årlige økonomiaftaler. Det er usikkert, hvordan de regler bliver fremover.\nKommunen skal til gengæld udarbejde en udbudsstrategi. Og kommunen kan vælge også at fastholde eller udbygge en egentlig udbudspolitik.\nI en udbudsstrategi skal kommunen ifølge den kommunale styrelseslov beskrive en strategi (handlingsplan) for anvendelsen af udbud/konkurrenceudsætning. I en udbudspolitik kan kommunen nærmere fastsætte politik, rammer og retningslinjer for, hvordan man vil anvende udbud. Her kan kommunen beskrive vilkår for medarbejderne, sociale klausuler m.v.\nNår kommunen skal beslutte at udlicitering eller udbyde en bestemt opgave er det normalt kommunalbestyrelsen, der på et møde træffer den endelige beslutning. Hvis der er tale om at indgå en flerårlig kontrakt kan beslutningen ikke uddelegeres.\nBeslutning om at igangsætte en proces, der måske kan ende med en udlicitering kan derimod godt træffe på et andet niveau – både politisk og administrativt.\nJeres procedureretningslinje skal afspejle beslutningskompetencen i jeres kommune. Den skal blandt andet sikre en drøftelse på rette niveau i MED, jf. §8, stk. 3 i MED-rammeaftalen.\nKommunens personalepolitik, tryghedspolitik m.m. skal medvirke til at skabe tryghed ved omstilling. Det gælder ikke mindst ved udbud og udlicitering, hvor der er risiko for fyringer, arbejdsgiverskift, ændrede løn- og ansættelsesforhold samt fysiske flytninger og ændrede arbejdsopgaver. I god tid inden kommunen fremlægger nye planer for udbud og eventuel udlicitering bør HovedMED drøfte, hvordan kommunens politikker kan skabe tryghed ved sådanne omstillinger og ændringer.\nSøren O. Nissen


Englesang på Pilekvisten - Folkebladet\n7. feb 2014, 13:08\nEnglesang på Pilekvisten\n- Det har været sjovt at være med, siger en smilende Mikkel fra 2.B. Foto: Martin Ørsted.\nVALLENSBÆK På SFO’en Pilekvisten i Vallensbæk har 40 sangglade børn fra 2. klasse haft et korprojekt over halvanden måned, der har styrket sammenholdet på tværs af klasserne\nDagen er endelig kommet. Hele skolen ligger mørkt hen denne fredag morgen. Stearinlysene svajer i mørket. I stilheden høres trippende børnefødder, der spændt venter på at komme i gang. Det er showtime.\nAlles øjne hviler på Luciaoptoget, mens det langsomt bevæger sig fremad. Der er helt stille. Det eneste man kan høre er små søde børneenglestemmer, der synger i kor.\nDen store optræden er udløberen af et korprojekt, hvor Vallensbæk Musikskoles korleder Julie Smed Jensen har stået for sangdelen. Børnene har haft mulighed for at prøve kræfter med, hvad det vil sige at være en del af et kor – og ikke mindst et fællesskab på tværs af de tre 2. klasser.\n– Vi har fået rystet vores 2. klasser lidt tættere sammen. På hver øvedag har vi sat tid af til at lege sociale lege, hygge og snakke, da det sociale aspekt har været i højsædet, fortæller Helene, pædagog på SFO’en Pilekvisten, der hører til Pilehaveskolen.\n– Vi har lært dem fra vores parallelklasser bedre at kende, fortæller Sophia fra 2.B.\nI skolens tumlesal står børnene klar. Med strålende øjne synger de stolt og selvsikkert sangen ”En stjerne skinner i nat” til klaverets bløde toner.


Til Biskop Niels Henrik Arendt\nEgernsund den 27.02.2009\nKære Biskop Niels Henrik Arendt\nDet er med beklagelse, at jeg i radioen har hørt, at der ikke er fundet enighed vedr. vores problemstilling i Egernsund Sogn.\nHavde ellers det indtryk efter, at der havde været et møde med flere sognebørn, Bjørn Leinum og Peer Mikkelsen i tirsdags. P.gr.a. arbejde kunne jeg desværre ikke være med til mødet. Men min mand Robert Oldager var repræsenteret\nHar hørt fra flere, at specielt hr. Leinum havde givet udtryk for, at han var blevet meget chokeret over, under mødet den 18.02.09, at Kirsten Broe-Richter havde svaret på sine tre medsammensvorendes vegne, at alle fire Indre Missionske siddende i menighedsrådet IKKE ønskede, at gå af. Han mente også, at dette måtte vi jo have kunnet se ved mødet.\nMen da Leinum jo har haft en stille og rolig snak den 24.02.09 med de almene sognebørn og fået en forklaring på, hvordan vi tænker og føler og hvor han klart gav indtryk af forståelsen af det hele, men bare ønskede en snak med Dem, inden han ville svare ”ja” eller ”nej” til, at gå eller blive i menighedsrådet, troede vi jo helt klart han havde forstået budskabet. Men han benyttede sig IKKE af, at træde tilbage.\nDerfor må jeg/vi konstatere, at det ikke kun var Kirsten Broe-Richters mening der kom tilkende, da der blev meldt ud, at alle fire IKKE ønskede, at træde ud af menighedsrådet…\nLeinum havde klart givet udtryk for, at han absolut IKKE ønskede, at støde nogen, gøre nogen ked af det eller IKKE være vellidt i byen.\nHan ønskede klart IKKE, at sognet skal nedlægges eller sammenlægges med andre sogne. Men desværre er det jo lige netop det, der alligevel hurtigt kan ske.\nSamtidig sagde han, at han kun ønskede det bedste for vores by og sogn…\nMen hvis man skal lyve for, at være Indre Missionsk eller Ludersk, så er jeg glad for, at jeg bare er ganske almindelig Kristen…\nHvis al denne ballade er kørt så langt ud som den jo desværre er fordi NOGEN ville give sognebørnene noget, at tænke på og en lærestreg så tror jeg vi har fattet budskabet NU?\nMin datter har i en årrække været tilmeldt ” Junior klubben”, som blev ledet at bl.a. Lisa Iversen. Derigennem er min datter flere gange blevet inviteret med på sommerlejer i Sundeved Centret… På daværende tidspunkt vidste vi ikke at det var en Indre missionsk lejr. Men kan jo se nu, at der allerede dèr har været en form for, at prøve på, at danne en sammenhæng med det Indre missionske!!!\nMå så sige heldigvis kunne Emily ikke komme med på de lejre.\nJeg er født egernSUNDER og ikke egernSYNDER…\nSynes det er meget krænkende, at læse i Jyske Vestkysten den 25.02.09, at De tillader bladet, at citere Dem for, at have sagt: ”man kunne kalde dem egernsyndere”.\nVil gerne indrømmer: ja vi ligger som vi har redt som De så pænt bliver citeret i Jyske Vestkysten, men i lige måde er jeg desværre nødt til at sige. Hvis De og Deres samarbejdspartnere havde lavet en regel, hvor man til informationsmødet, inden menighedsrådsvalget skulle tilkendegive , hvad man står for rent kirkeligt, havde vi jo heller ikke stået i denne situation nu…\nFor så var der nok nogen, der havde råbt højt om, at menighedsrådet var ved at blive ”invaderet” af indre missionske folk. Og så er jeg sikker på der var blevet valgkamp….\nMen desværre var der jo ingen regler på dette område!!!\nMen som et gammelt ordsprog siger: ”af skade bliver man klog, men sjældent rig”!!!\nOg det er vi som EGERNSUNDERE så desværre nødt til, at tage til os.\nHvis ellers der ikke er nogen der meget snart får en dårlig smag i munden??!!\nKarina og Robert Oldager


Det budget 3-stjernede Bellini Bungalows ligger i et erhvervs område inden for 20 minutters tur fra Thalassa Museum.\nCentrum af Ayia Napa kan man nå på 20 minutters gang fra hotellet. Bellini Bungalows praler af en bekvem beliggenhed nær museer og et kloster.\nBellini Bungalows byder gæsterne velkommen til at benytte sig af tv, et tekøkken, strygejern og strygebræt, en sofa og eget toilet leveret i værelserne. Nogle værelser har udsigter over Middelhavet. Gæsterne kan benytte private badeværelser med et bidet, en brusekabine og håndklæder på alle værelser.\nGæsterne kan få morgenmad i baren hver morgen. Gæsterne kan prøve forfriskende drikkevarer i snackbaren bar. Steakhouse Flames Restaurant and bar ligger ca. 150 meter fra ejendommen.\nDet vil tage 45 minutters i bil at nå til Larnaca International lufthavn.\nBellini Bungalows, Cypern\nFind 3 stjernede\nHotel Stay 3 stjernede\nVeeve - Notting Hill Heaven 5 stjernede\nNovotel Wien Hauptbahnhof 4 stjernede\nLuxor Beach 4 stjernede\nThe Waldorf Hilton 5 stjernede\nZipser 3 stjernede\nRosamar 2 stjernede